
verschwunden und ree favus in rai de raiel gewandelt wor- 
den, dafs nun auch für mhd. räze, mnd. rate aus Albrecht 
die bedeutung von rogus aufgewiesen ist, macht eine un- 
mittelbare ableitung von re aus lat. rogus , worauf man ver- 
fallen könnte, unthunlich. Alberus kennt rafs, Frisch 2, 126. 
127 ros und rose nur für favus, dieser führt auch rosspros- 
sen an, ligna transversa in quibus favi in alveari pendent, 
worauf sich auch die crates ziehen liefsen. in einer Urkunde 
von 1359*) lese ich aber 'ene rosen kalkes bernen laten, 
*dat holt to der rosen to bernene', was deutlich die schichte 
des brennholzes meint. • zugleich bestätigt dies die schwache 
flexion des mhd. räze , denn sonst würde man in Albrechts 
reim auch räze : läze mit thüringischem infinitiv gestatten 
dürfen. JAC. GRIMM. 

*) neue mitlb. des Ihür. Vereins n, 309. 

PREDIGTEN UND TRACTATE DEUTSCHER 
MYSTIKER. 

n. 

Die nachstehenden mystischen tractate eines unbe- 
kannten vcrfafsers befinden sich zusammen mit den pre- 
digten des Nicolaus von Strafsburg in der Heidelberger 
handschrift 641, pergament, 14s jh. 12. dieser zufällige 
umstand hat veranlafsung gegeben sie dem Nicolaus bei- 
zulegen (a. Jahn, lesefrüchte altdeutscher theologie. Bern 
1838 s. 20—28. Mone, Anzeiger 1839 s. 85—92). ich habe 
schon früher widersprochen {mystiker 1 , s. xxiv) und der 
abdruck der ersten hälfte dieser tractate gibt nun jedem 
gelegenheit sich selbst von der Unrichtigkeit obiger be- 
hauptung zu überzeugen, die Verschiedenheit in spräche, 
ausdruck und der ganzen durste llung springt in die äu- 
gen, überdies sind die predigten und tractate von ver- 
schiedenen händen und in anderer mundart geschrieben 
und beide theile der handschrift offenbar nur des gleich- 
mäßigen formats wegen willkührlich zusammengebunden, 
das^unter nr v mitgetheilte buch von dem gründe aller 
bosheit steht im cod. theol. et philos. fol. nr 283. papier 

vom j. 1445, auf der k. bibliothek dahier. sie enthält 
außerdem noch die predigten Taulers, dessen historia und 
einzelne predigten von Ekhart und andern, das buch ver- 
folgt eine mehr practische richtung und hat darin, ob- 
schon es älter ist, manche ähnlichkeil mit dem büchlein 
von der deutschen theologie. 

Stuttgart 16. febr. 1851. FRANZ PFEIFFER; 



I. 

(bl. 1") Alüu ding begereut guotes, wand guot ist der 
begirde gegenwurf, und bar umbe ein ieglich ding, als vil als 
es guot ist, als vil ist es girlicb unde minneclicb, und dar 
umbe , das guot durch sich selber guot ist und durch das 
alliu ding guot sint, als vil si guot sint dast girlich und min- 
nenclich' und zuo minnende über alliu ding unde durch kein 
ander ding danne durch sich selben, unde dar umbe, das ir 
got alsus zuo minnende gereifset 1 ) werdent, so ist dis ge- 
schriben. 

Das 6wig leben ist niut anders denne ein got schouwen, 
unde dar umbe danne, das ir einen vorsmak hie gewiunent 
des eVigen lebenes der ewigen selikeit, so ist dis geschriben. 

Es ist ein vräge : wören 2 ) die verslanderinne , alse die 
meistere iren nätüren (wänden?) ob in in würe üsflus der 
personen als in gotte, und bereitet man, das in in were üs- 
flus der personen als in gotte? wand alles das, das uns dar 
zuo beweget, das wir setzen und glouben 3 ) üsflus der per- 
sonen in gotte sin, das gäben die philosophi alles dien ver- 
stenderinnen *) als wol alse der ersten sachen. har wider 
ist: wören verslenderinne und miieste in (in) denne durch 
der dinge willen, die siu in gäben, üsflus der personen sin, 
so möbten die philosophi mit natürlichem bekenntnisse dar 
zuo sin komen , das siu heten verstanden die drivaltekeit. 
und das ist unmöglich, want dekein verstendnisse mit natür- 
licher kraft mag dar zuo gelangen, zuo dirre frage antwür- 
tent eteliche unde sprechent 5 ) das, das dar umbe der üsflus 
der personen in gotte si, want alleine in gotte ist zuo male 
ein (bl. l b ) wesen unde wesunge. und dar umbe mag ouch 

1) gereifseilt 2) werent 3) setzen! — globent 4) die 

verstanderiiie 5) sprachen! 

alleine in gotte gemeinsamen! werden das wesen in einekeit 
der wesunge, und dar umbe mögent ouch alleine in gotte vil 
personen sin in einekeit des wesennes. 

Dis enbindet der fragen niht, wand wie das war si, 
das alleine in gotte ein wesen si unde wesunge, doch so 
gäben es ouch die philosophi den verstanderinnen. dar umbe 
so sprechen! andere anders unde sagent , das alleine ein 
si in gotte würkunge unde wesen. und dar umbe mag ouch 
alleine in gotte das da üsfliufset mit der würkunge ein we- 
selich sin mit dem, von dem es üs (Hülset, dis enbindet 
ouch der fragen niht, wand wie das aileine nach der wärheit 
gol si ein lüter würkunge unde sin würkunge si sin wesen, 
doch gäben die philosophi dis selbe alse wol den versten- 
derinnen alse der fersten Sachen. 

Har umbe sprechent die dritten noch anders unde spre- 
chent alsus. es ist zweier bände würkunge. diu eine ist 
ein üsgände würkunge, als slahen, houwen und ein ieglich 
ander würkunge, diu üs üf anders g6t. und also schöpfen! 6 ) 
gotte in die creätüren. — diu ander würkunge ist ein in- 
blibende würkunge, alse verstau an gotte: wand er sich sel- 
ber verstet und ouch an mir oder an dir. nü würket got 
mit unmeTsiger kraf! alles das er würket: wand sin mahl 
ist unmefsig, und dar umbe, was von gölte fliufset mit der 
inblibenden würkunge, also mit der würkunge das er sich 
selber verslfit oder das er sich selben minnet, das muos un- 
meTseclich inblibende sin. unmeTsekliche mag es niut (bl. 2") 
inbliben , es ensi danne unmefseklich ein mit dem , von dem 
es fliufset, in sime unmefsigen wesenne. unde wand siu sa- 
gent, das 7 ) danne got aileine würket mit unmeTsiger kraft, 
dar umbe si mag ouch alleine in gotte üsllus der personen 
sin in einekeit des wesennes. dis 8 ) sprechent alle, die lüter 
wärheit verstänt. 

Doch so enbindet disiu wärheit der fragen niht, wand 
dis alles gäben die philosophi den verstenderinnen also wol 
als der ersten Sachen, und wir fragen : were es also alse 
siu sprechent, ob in in were üsflus der personen? und dar 
umbe so ist es anders zuo sprechende, wir setzen üsflus 
der personen in gotte in einekeit des wesennes , wand zuo 
6) schöpfen 7) das fehlt. 8) tlise 

male in gotte weselich ein ist das da bekennet unde das be- 
kant wirt, das da minnet unde genrinnet wirt. und wan 
dan die pliilsophi (spreclient) , wie das si, das siu den ver- 
standerinnen gaben einekeit wesennes unde wesunge, einekeit 
*der wirkunfge) mit dem w(e)senne un(d ei)nekeit* 9 ) der mäht 
alse wol alse der Srsten Sachen, doch so gaben si der ersten 
Sachen ein fürbas denne den verstenderinnen , wände siu 
sprächen, das diu 6rste sache niut anders verstiiende danne 
ir wescn, unde verstände ir wesen verstiiende 10 ) siu alliu 
ding, aber diu verstanderinne wie das were, das siu alliu 
ding verstät"; verstände ir wesen, doch die erste sache ver- 
stet siu niht verstände ir wesen. mer, diu erste wiirkunge 
ires verstentnisses das ist ein anblic der ersten sachen. und 
dar umbe so enmag in in niut alzemäle ein sin das da ver- 
slet unde das da verstanden wirt in der ersten sachen. und 
dar umbe weren verstenderinne und (bl. 2 b ) beten alles das, 
das in die philosophi gäben, noch denne so were 12 ) in in 
niut üsflus der personen als in gotte : durch der sachen wil- 
len; diu geseit ist. 

Nu merkent mit flifse, es ist ein ding, das het under 
allen aller minnest wesens, unde heilset widertragunge, alse 
Vaterschaft, herschaft, gelicheit unde sus geläniu anderiu 
ding; unde heifsent dar umbe widertragunge, wand wesen 
unde namen hänt siu in ordenunge zuo eime anderen unde 
sint allezit widertragende unde widerneigende sich üf ein 
anders, wand ich mag niut sin noch heifsen vatter, ich habe 
denne einen sun, noch sun, ich habe denne einen vatter, 
noch herre, ich habe denne einen kneht, noch knecht, ich 
habe denne (einen) herren, noch gelich, es si denne ette- 
was anders dem ich gelich si. und disiu ding sint in gotte 
unde sint in ime gottelich gotlich wesen, niut zuoval als in 
den creätüren, unde machent underscheit under den personen, 
wand widertragunge sich allezit widerneigende ist üf ein an- 
ders, und anderkeit oder underscheit under vil dingen sin 
muos, niut an eime. dar umbe wä ta ) widertragunge in gotte 
ist, da 14 j muos vil underscheit sin der personen. dar umbe 

9) das zwischen * befindliche ist am randc nachgetragen und 
zum theil abgeschnitten. 10) verstunden 11) verstaut 12) we- 
rcnt 13) wo 14) do 



426 PREDIGTEN UND TRACTATE 

was in gotte ist das ist alles den drin persönen allen ge- 
meine, äne diu widertragunge , alse vatterschaft , suneschaft 
unde geist, unde äne diu werk, diu dar üf dise widertragunge 
gefundieret sint, alse geberen, geboren werden, usfliefsen: 
wand disiu machent underscheit under den persönen , und 
dar umbe tragent siu niut gemeinen (Ol. 3") sin den persönen. 
Nu merkent mit flifse. ich habe gesprochen, und ist 
war, das die widertragunge sint uiht in gölte zuoval als in 
den crßätüren, want an got 15 ) mag dekein zuoval vallen, 
mßr siu sint das götlich wesen, selber sint siu niut anders 
danne götlich wesen und machent siu underscheit under den 
persönen. wie mag das sin, das siu niut weselich under- 
seheit enmachen? har zuo sprich ich, das dekein wider- 
tragunge machet underscheit in ir Fundamente , mör siu 
scheidet von eim anderen, also vatterschaft machet dekein 
in mir, doch so scheidet siu mich von mime sune. also 
sprich ich, das die widertragunge sint gefundieret ilf götlich 
wesen unde sint eines mit gotlichem wesenne, und dar umbe 
so machent siu niut dekein underscheit in dem wesenne, wan 
dekein widertragunge ist geordinet 16 ) zuo dem wesenne, 
mer alliu widertragunge ist zwischen! den persönen. also 
wie? got der vatter ist nit dar umbe vatter das er got ist, 
mör dar umbe das er einen sun hat. von dirre fragen ist 
nu zuomäle genuoc geseit. 

Ein ander frage ist: ob got möhte an sich hän genomen 
menschlich näture, also daz diu sele nä irre obersten kraft 
gotes ") niht höte gebrüchet? und man beweret das. nein, 
wand wä diu näture erheehet wirt i8 ) , da muos diu kraft 
der nätüren erhoehet werden, wurde denne menschlich nä- 
ture erheehet zuo einikeit gotlicher persönen, so müeste das 
verstenlnisse erhoehet werden zuo eime clären anschouwende 
götliches wesennes. har wider ist in allen solichen dingen 
diu sache des werkes, (das?; ist der wille des (bl. 3 b ) wir- 
kenden, und har umbe, het es ime 19 ) gevallen, er möhte an 
sich hän genomen menschlich näture also wol äne das als 
mit deme 20 ). zuo dirre frage antwürt ich nach deme das 
die meistere sprechent unde die heiligen unde spriche, das 
got böte vermoht an sich (ze) nemen menschlich näture äne 
15) gotte 16) geordine 17) got 18) de 19) ime 20) deine 

das, das diu sele hötc gotes gebrächet, aber es enzam niut. 
ieweders wil ich bewSren unde zuo (dem) ersten die erste. 

Nu. merkent mit flifse. in allen dingen, diu ander gotte 
sint, so ist underscheiden wesen unde wesunge, unde gottes 
alleine ist das eigin (nach dem , das S. Thomas und andere 
meistere sprechenl), das er sin wesen si; unde das bewö- 
rent siu mit manger hande rede, sunderliche mit dirre be- 
werunge sprechent siu: etwas das niht diu wise wöre, 
mer das diu wise selber were, das niht diu wise wßre har 
an oder dar an, mer abgezogenin wise wöre also das siu 
niergent an cnwere, diu wise bete alle die vollekomenheil, 
die alliu wise ding, diu nu sint oder ie werden 21 ) süllen, 
hänt 22 ) oder gewinnent. also zuo glicher wis, wöre dekeiniu 
crßäture, diu niht das wesen enpfangen böte in ir wesunge, 
mer das wesen selber were, diu höte alle die vollekomenheit, 
die alliu diu ding, diu wesen hänt, habent oder iemer gewin- 
nent; und also so hole si alle vollekomenheit unde dekein 
vollekomenheit enbreste ir, und also wäre si unmeTsig und 
an vollekomenheit gelieh gotte. unde nAch der rede so en- 
were siu ouch niut crÄäture. — nement dennc war in einer 
ieglicher crßäturen das wesen. (bl. 4") ieglich muos enpfan- 
gen sin in die wesunge und ein ieglich creätürc muos sin 
zuosamen geleit von wesen unde wesunge. unde disiu zwei 
miiefsent in einer ieglicher crßätüren unterscheiden sin, wand 
alleine gotte ist das eigen, das er sin wesen si. 

Nu merkent, was wesunge unde wesen si. wesunge 
ist eines Jegliches dinges nätüre, die an den dingen, die ma- 
terje hänt, in sich sliufset materje unde forme, aber an un- 
materjelicben dingen so sliufset siu alleine in sich die forme, 
aber wesen ist ein würkunge, die got in gedrucket het eines 
ieglichen dinges näture, ob mittens der diu natüre ist unde 
bcstä t. wesunge, die 23 ) neme (== nenne ?) ich eines ieglichen 
dinges nätüre unde wesen ein besliln der naturen. unde 
das diu zvei werliche sint underscheiden, das ist offenbar 
dar an, das man eins verstän mag ane das ander, das an 
den dingen, diu zuomule ein sint, geschehen niht enmag. 
wand ich enraag niht verstän ein bescheiden tcetlich tier, ich 
verstände denne einen menschen , wand dise zwei sint zuo 
21) werdent 23) oder hant 23) da 

male ein, und dar umbe enmag man eins äne das ander niut 
verstan. aber ich verstän wol des dinges wesunge oder na- 
ture äne wesen oder bestän: wand ich verslande wol einer 
rösen nätüre zuo winter so enkein rose enist. unde dis ist 
ein offenbar zeichen, das der rosen nätüre oder wesunge 
werlich ein anders ist dan ir wesen oder ir bestän. und 
alsus ist (es) an allen dingen under gölte, wand des alleine 
ist eigen das er sin wesen si, als6 gesprochen ist. 

Nu merkent. alsus was menschlich nätüre gotte ver- 
einet und ist, wand got nam an sich menschlich nätüre äne 
ir wesen und enthaltet die an sime gütlichen wesenne, also 
das, würde si gescheiden von dirre vereinunge, si enmöhte 
niut bestän , er entruhte ir danne ein ander wesen in, mit 
dem siu bestüende. und also möhte got eins ieglichen dinges 
nätüre an sich nemen unde si enthalten an sime wesenne: 
eins engeis , eins löwen, einer rosen. möhte denne got, ob 
er wolte , an sich nemen einer unverstenllicher cr&Uüre nä- 
türe, so ist offenbar, das er vermohte, ob er hfile gewellet, 
an sieh nemen menschlich nätüre oder einer andern verstent- 
lichen creätüren nätüre. äne das, das das verstenlnisse got- 
tes hete gebrüchet. aber es enzam niht wörliche durch driu 
ding, zuo dem ersten dar umbe, wand er unser houbet solte 
sin unde wir allesament genäden sollen nemen von der volle 
siner gnaden, unde dar umbe zam wol, das in ime 2i ) were 
volbräht gnäde, diu da ist glorje. unde dar umbe sprichet 
sanetus Paulus, das im der geist niut si gegeben mit mäfsen, 
wan also vil alse diu selige sele iemer gnäde möhte enpfä- 
hen, also vil wart ir in gegofsen. — zuo dem anderen male 
dar umbe, wand er uns erlcesen solle und ein mitteler soltc 
sin zwischent gotte unde dem menschen unde wand das mittel 
gemeinsame, solte hän mit ietwederme ende, dar umbe zam 
wol beide, das er were ein wegeman, ein geleiter, ein waller 
und ein begrifer des endes, des ziles unserre wege, das da 
ist ewigiu selikeit. anders der minste in dem himelriche 
were merre gesin denn er, wand diu minneste selikeit des 
minuesten heiligen, der in {bl. 5 a ) himelrich ist, diu ist 
merre, danne alliu diu gnäde, die alle heiligen üf erlriche 
ie gewunnen. — zuo dem dritten male dar umbe, wand er 
21) ime 

er uns solle setzen in eine zuofersicht zuo besitzende das 
ewige leben, wand were der mensche, der got also vereinet 
was, niut ein besitzer der eAvigen selikeit, wie möhte ich 
armer sünder iemer zuofersiht gewinnen zuo besitzende die 
fiwige selikeit? zimelich unde gar zimelich was, das der 
mensche, der also gotte vereinet was, das der ein besilzer 
were und ouch si der ewigen sßlikeit, mö denne alle creä- 
turen. nü dan ist geoffenbäret, das es niht wäre gesin un- 
müglich, aber unzimelich, und dar umbe so muos ich zuo 
dem argument, da mitte man bewöret, das es unmöglich si, 
antworten, so du sprichest: wan diu näture erhoehet wirt, 
so muos die kraft der nätüren erhoehet werden ; ich spriche : 
däst war unde were ouch hie geschehen, nü merkent, wie 
diu näture ist. als siu niut hat bestän äne wesen, alse en- 
mag siu niut würken äne wesen , und dar umbe so engit 
man niut der näture, weder würken noch liden, mör das 
da würket unde lidet das ist diu persöne an eime ieglichen 
dinge, was ist aber underscheides zwischent personen unde 
näture? das ist dirre. diu näture nemet niut anders denne 
die wesunge; aber diu persöne nemet beide wesen unde we- 
sunge. und ouch dar umbe : wand disiu zwei , wesen unde 
wesunge, dekeinen underscheit hänt an gotte, dar umbe so 
ensint ouch diu zwei, persöne unde näture, niht underschei- 
den, swie das si, das diu näture ein si unde der personen drie. 
Nu merkent dan. wand goltes sun menschlich näture, 
nit menschlich persöne an sich nam (wan er nam die näture 
äne ir eigen wesen * und enthielt (sio)h an sime (eigentlichen 
we(se)n * 25 ), dar umbe so wären an Kristö zwo nätüren und 
ein götlichiu persöne: wand dö was nöwan ein wesen, güt- 
lich wesen. und ist denne würken und liden den personen 
zuo gebende, niut der 2G ) näture, so sprich ich : alse diu nä- 
ture were erhoehet worden, das siu das wäre bestanden an 
göltelichem wesenne, alse siu ouch ist, also wereu und sint 
ouch krefte also erhoehet, also das al würken unde liden der 
obersten krefte unde der nidersten were niut gesin ein wür- 
ken und ein liden menschlicher personen als anderen men- 
schen, mer were gesin und ist ouch ein würken und liden 

25) das zwischen ' eingeschlofsene am rande nachgetragen und 
zum theil abgeschnitten. 26) denne 

götlicher pcrsdnen: gottes sunes: alse man sprechen mag: 
goltes sun sihct, gottes sun hoeret, gottes sun verstet, got- 
tes 27 ) sun leit den tot, niut menschlich nätüre. und alsus 
getäniu erhoehunge des verstentnisses und andere krefte die 
weren notdürftig, si was aber zimelich, alse geseit ist. 

Nu merkent mit ilifse. es ist drier hande verstentnissc : 
gotlich verstentnisse unde des engeis verslentnisse unde der 
seien verstentnisse. nü merkent, wie iegliches verstände, 
got der versißt alliu diug verstände sin wesen 28 ). wände 
verstände sin wesen so begrifel er es; wände er verstet es 
in alle wise als es verstentlich ist. begrifet er verstände 
sin wesen, so verstöt er, wie vil ein ieglich ding sins We- 
sens (bl. 6 a ) gebruche unde wie underscheidenliche , unde 
wie vil dinge sines wesennes gebruchet habe unde gebrochen 
stillen unde gebruchen mühten, die es joch M ) niemer ge- 
bruchent. unde so danne ein ieglich ding also vil wesennes 
habe und alles das an dem dinge ist, alse vil es gebruchet 
gö'lliches wesennes, dar umbe, verstände alsus sin wesen 
s6 verstät er alliu ding, diu nü sint oder wären oder wer- 
den süllent oder werden möhlen, diu joch niemer enwerdent, 
unde niut alleine diu ding, ouch alles das, das an den din- 
gen ist: wand sin gotlich wesen ist ein forme und ein bilde 
aller dinge und eines iegliches dinges sunderlich nach dem, 
das ein iegliches sin gebruchet. und wand danne das ein- 
valtige gütliche wesen die crßätüren underscheidenliche ge- 
bruchent, einiu 30 ) me , die 3I ) anderen minne , dar umb ist, 
das si sich gelichliche hat zuo allen dingen als ein einval- 
tige forme aller dinge, aber diu ding diu hänt sich under- 
scheidenlich zuo ir alse zuo vil formen, wand ie glich so 
ein ding in einer sunderlicher wise gütliches wesennes ge- 
bruche, dar umbe so hat es sich zuo ime 32 ) reht als es si 
ein sunder bilde sin alleine, und har umbe ist, das das ein- 
valtige gütliche wesen ist ein einvallig forme oder bilde aller 
dinge in der wärheit unde hat ein wise vil bilde in orde- 
nunge zuo den cröätüren ; unde wand denn diu wäre eine- 
keit disse 33 ) bilde nä der wise got verstet, dar umbe sprichet 

27) got 28) verstände sin wesen : verstehend sein wesen, indem 
er sein wesen versteht. 29) och 30) gebruchen eine 31) denne 
die 32) ime 33) difses 

sanctus Augustinus, underwilen ouch andere heiligen, das 
got alliu ding verstände mit einem bilde, und underwilen so 
sprachen si (bl. 6 b ), das er ein ieglich ding verstände mit einem 
sunderen bilde, unde wie zuo verstände si das ist geseit. 

Nu merkent fürbas, wie der engel verstände, ein ieg- 
lich ding wirt verstanden mit sime glichnisse, das in dem 
verstentnisse sin muos , das es es verstän sol. unde dar 
umbe dd got alliu ding geschuof, dö gös er in der engel ver- 
stentnisse aller dinge glichnisse, reht als er diu ding mähte; 
unde disiu bilde flufsen niht in der engel verstentnisse von 
den dingen , mar si flufsen von den bilden 34 ) , diu in got 
sint. doch so sint si underscheidenliche in den eugelen und 
in gotte : wand in gotte so sint (si) underscheiden alleine 
nach der wise unde nach verstände unde sint ein in der 
wärheit: aber in den engelen so sint siu underscheiden wßr- 
lich reht alse diu ding in irre eigener nätüre underscheiden 
sint, der bilde siu sint. ml merkent. wand disiu bilde fliu- 
fsent in der engele verstentnisse von dem gotlelichen bilde 35 ), 
mit dem got alliu ding hat gemachet, und alles das an eime jeg- 
lichen dinge ist, dar umbe so hänt si die kraft, das der engel 
niut enmag verstän ein ieglich ding und alles das, das an 
den dingen ist, und niut alleine in einer gemeinde, mßr 
ieglicher sunderlich. und alsus verstöt der engel alliu diug 
in im selber mit natürlichem verstentnisse. ouch verstät 
er 3G ) götlich wesen übernatiurlich sunder mittel, dar an sin 
selekcit lit. so verstet er die creätüren me unde minne, nach 
dem das im got offenbaren wil. 

Nu möhte man fragen : hat der engel aller dinge bilde 
in sime verstentnisse (bl. V) von beginne das in got ge- 
schuof, war umbe versluont unde verstöt er niut künftiger 
ding? bar zuo ist zuo sprechende: es sint zweier hande 
künftiger ding, diu einen hänt notdürftige sachen, als diu 
snnne morne üfgange oder etteswas anders also; unde disiu 
künftigiu ding diu mag der engel mit natürlichem 37 ) ver- 
stentnisse verstän in iren notdürftigen sachen. anderiu künf- 
tigiu ding sint deheine nötdürftige sachen , enhänt (?) noch 
mit niute mfe sint geneiget dar zuo das si werdent dan siu 
niut enwurden, also das ich morne loufe. und want denne 
34) bilde 35) lüden 36) verslande 37) naturliche 

creätüren wesen hat zil und ende, dar umbe so hat ouch ir 
würken, ir verstän ende unde zil, und enmag nit verstau 
nüwen das gezilct unde geneiget ist zuo eime teile unde niut 
zuo dem anderen: zuo werdenue, nit zuo nihte werdenne, 
mit natürlicher verstentnisse (?). aber got der mag ir über- 
natürlich offenbaren sus getäniu ding; wan er alleine ver- 
stet sus getäniu ding sicherliche, wan er ouch alleine siu 
zilet unde neiget zuo werdende unde zuo nihte werdende. 

Nu merkent fürbas. hat der engel aller dinge bilde von 
anegenge und enwerdent si nit gcmeret in ime noch gemin- 
ret, war umbe mag er dis ding nü verstän und enmohte niut 
vor verstän? har zuo spriche ich, das in den engelen sint 
aller geschaffener nätürcn glichnisse, niht aller der dinge, 
diu in der nätüre sint. alse wie? in den engelen ist mensch- 
licher nätüren glichnisse und esellicher nätüren bilde, niut 
disses menschen noch disses sunderiichcn esels. und wand 
der dinge nätüre niht mere noch minre enwerdent (£/. 7 b ), 
mer diu ding, diu in der nätüre sint oder in den diu nä- 
türe ist, der wirt me" unde minre. als wie? menschlich nä- 
türe und esels nätüre die sint von anegenge gewesen, aber 
niut dirre esel oder dirre mensche: dar umbe so enwurden 
diu bilde in den engein nit gemöret noch geminret. nü mer- 
kent. alsus verslet der engel dis sunderliche ding mit der 
nätüre gliebniisse, wand er sihet unde nimet war, wie dis 
sunderliche ding der nätüren gebrüchet, der bilde in ime ist. 
unde so er das tuot, so verstet er dis sunderliche ding, und 
als er das tuot von eime anderen, so verstet er ein anders 
und alsus verstet er mit eime bilde menschlicher nätüre einen 
ieglichen sunderlichen menschen, den er wil und swenne er wil. 
unde zuo glicher wis so sprich ich von den anderen bilden. 
Nü merkent fürbas. eines ieglichen künftigen dinges 
nätüren bilde 3S ) ist von anegenge gewesen in des engeis 
verstentnisse nach dirre rede, aber der nätüre bilde was 
niut sin bilde e es wurde, wand es enwas niut me geneiget 
dar zuo, das es der näluren gebrühte , danne es ir niht ge- 
brühte, aber nach dem das (es) worden ist unde der nä- 
türen gebrüchet hat, so ist der nätüren bilde sin bilde, und 
alsus mag der engel mit einer nätüren bilde verstän ein 
38) das bild der natur eines jeden künftigen dinges. 

künftig ding so es worden ist, das er vor, e" es wurde niut 
verstän enmohte, das doch dekeine wandelunge an dem bilde 
beschult, rehte zuo glicher wise disiu want ist wiz unde 
stet ein ander gegen ir, diu enist nit wiz. nu (bl. 8") mag 
disiu wifse want genre, diu da niut wiz enist, gelich wer- 
den äne das das siu gewandelt werde, aber geniu muos ge- 
wandelt werden, wan si muos ouch wiz werden, in alle 
wis ist es ouch hie. 

Fürbas möhte man fragen, ob ein engel des anderen 
gedenke oder eins menschen gedenke müge wifsen S9 ). har 
zuo sprich ich das: nein, wand manger hande gedenke hän 
wir unde die engele, wand sich der wille in maniger hande 
wis neiget uf maniger hande dinge, und wand danne der 
wille an einer ieglicher verstentlicher creäluren fri ist und 
alleine gölte undertönig, unde dar umbe mag ouch des frien 
willen geneigunge mit gedenken nieman wifsen denne got. 

Fürbas möhte man me fragen, der engel siht unde die 
seligen s&len gollich wesen, das da ist ein vollekomen forme 
und bilde aller dinge, und s6 danne, wer ein einvaltig ding 
sihet, es zuo male muos sehen, wand es enmag niht sin ein 
stücke sehen , so es niut stücke enhabe, dar umbe wer 40 ) 
gotlich wesen verstet, der muos es ze male verstän, wand 
es ist zuo male einvaltig : wie kumet das, das der dis wesen 
versteh, das der niht alliu ding verstet? har zuo sprich ich, 
das ein anders ist, ein ding zuo male verstin und es ver- 
stän in alle die wise, als es verstentlich ist. wer 41 ) got 
verstet, der verstet in zuo male, wand er ist einvaltig unde 
hat niut stücke, aber er alleiue verstet sich selber in alle 
die wise als er verstentlich ist, unde dar umbe ouch so sihet 
er alleine alliu ding 42 ) (bl. 8 h ) verstünde 43 ,) sin wesen. und 
aber die engele unde die seien sehent sin wesen unde sehent 
ouch in ime die creätüren, die er in offenbaren wil. unde 
nement ein bizeichen. ich sihe ein hüs wol zuo male mit 
einer angesiht, aber ich enmag es nit mit einer angesiht se- 
hen in alle die wise als es gesihtlich ist, wand ich enmag 
niht mit einer angesiht sehen alle die spelte und alle die 
lö'cher und alles das gemelze 44 ) , das dar an ist. zuo glicher 

39) wirseilt 40) were 41) were 42) alle alle d. 43) ver- 
Stande 44) gemelze: vergl. Schmeller 2, 574. 

Z. F. D. A. VIII. 28 

wis ouch hie ein engel und ein ieglichiu sßligiu sele sihet 
seitlich wesen zuo male, aber si ensihet es niut in alle 
wis als es gesihteklich ist, wand si enmag nit sehen, wie 
vil ein ieclich ding disses wesennes gebräche oder gebro- 
chen müge. 

Nu merkent dan. der engel der verstel götlich wesen 
sunder miltel (unde wie das si, das wil ich har nach sagen), 
und an dirre gesiht lit sin selikeit. er verstet ouch mit na- 
türlicher kraft sines verstentnisses sin selbes wesen sunder 
mittel, sunder bilde, wände sin wesen ist im alle zit gegen- 
wertig sunder mittel, unde dar umbe darf ein iegelich ver- 
stentnisse bilde der dinge, diu es verstan sol, wand siu mit 
ir selbes wesenne dem verstenlnisse gegenwertig niut mü- 
gent sin. möhten is ) aber siu mit ir selbes wesen im sin 
gegenwertig, als si sint mit iren bilden, so verstüende es si 
vil bas danne es nü tuo. ist dan dem engel sin wesen alle 
zit sunder mittel gegenwertig, so endarf er dekein bilde dar 
zuo, das er sin wesen (bl. 9") verstände; aber alliu anderiu 
ding äne got unde sin selbes wesen versteh er mit iren bil- 
den 4G ), diu in ime sint. unde wie das si das ist geseit. 

Nü merkent, wie diu sele verstände, die meistere unde 
die heiligen sprechen!, das rehte alse diu materje* 7 ) ist das 
nidersle under allen näliurlichen dingen, alse ist der sßlen 
verstentnisse das aller niderste under allen verstentlichen 
creätüren. unde reht alse diu materje dekein werk würken 
mag, siu habe denne eine forme, diu ir wesen gebe unde 
durch siu wirke, also enmag der seien verstentnisse dekein 
ding verstau noch ir selbes wesen, wie nahe es si, es habe 
denne bilde üswendiger dinge, unde dar umbe so verstet si 
iu dirre wise, wände siu verstet zuo erst das ding, des bilde 
si hat; dar nach ir würkunge; dar nach zuo jungest ver- 
stet si ir wesen, von dein disiu würkunge fliufset. und al- 
sus so verslet siu nit ir wesen sunder miltel als der engel, 
mer mit frömeden bilden kumet si in verstentnisse ir sel- 
bes 48 ) wesens. 

Nu merkent. diu sele, alse siu gegofsen wirt in den 
lip, so ist si blös aller bilden und aller formen, unde dar 
umbe so enmag si ouch nit verstän, al die wile si also blos 
45) mohtent 40) bilde 47) marle 48) selbeos 

ist, und dar umbe so muos si bilde schöpfen von den sinnen, 
nü mcrkent wie. es sint fünf sinne üswendig, die beken- 
nent ein ieglich ding mit iren eigenen bilden: alse diu ge- 
gesiht, diu bekennet die varwe mit dem bilde der varwen, 
das in dem ougen ist, unde zuo glicher wis ist es an den 
anderen 49 ) sinnen, nu sint fünf ander inwendig sinne (bl. 9 b ), 
von den ich bar nach sagen wil, die enpfähent disiu bilde 
von den üswendigen sinnen unde ie einer enpfähet si geist- 
licher denne der ander, unde so disiu bilde komenl in den 
oberslen sin, der heifset fantasie, so hat diu sele eine kraft, 
diu heifset das würkende verstenlnisse, diu nimet diu bilde 
und enpfähet si von aller materjelikeit unde machet siu ver- 
stentlich, unde dar umbe ouch heifset diu kraft ein würkende 
verstentnisse , nit das si iht verstände, mör dar umbe , wand 
si disiu bilde verstentlich machet. 

Nu merkent, wie si das tuo. die sinne alle, so die us- 
wendigen so die inwendigen, der hat ieglicher sin sunder 
stat in dem übe, alse diu gesiht hat das ouge, diu gehoere 
hat diu ören, und also ist zuo glicher wis von den anderen, 
und dar umbe was si enpfähent, das muos ein solich ding 
sin, das stat besitzen mag. fürbas : die sinne sint zitlich, 
und dar umbe was siu enpfähent, das muos zitlich sin. für- 
bas : der sinnen alle ir gegenwürfe sint zuovalle unde dekein 
sin mag deheines dinges wesen begrifeu. nü aber dar wider 
(ist) das verstentnisse erhaben über zit und über stat, wand 
es enhät nit in dem übe dekein sunder stat, alse die sinne 
alle hänt, sin gegenwurf enist ouch nit dekein zuoval, mer 
des dinges wesen unde nälürc ist sin gegenwurf. unde dar 
umbe so ist nötdürftig in der s61en ein kraft, diu diu sin- 
liche bilde in dem obersten sinne neme unde si enbloeze von 
(bl. 10 a ) zit unde von stat unde von aller materjelikeit 50 ) 
unde neme des wesens bilde, das under der zuovalle bilde 
ist verborgen, unde der zuovalle bilde läfse. unde des wesens 
bilde, das alsus mit der kraft des werkenden verstentnisses 
wirt enploezet von zit unde von stat unde von aller 51 ) ma- 
terjelikeit unde von allem zuovalle , das wirt enpfangen in 
dem muslichen verstentnisse der seien unde mit dem so ver- 
stet siu iren eigenen gegenwurf, des dinges wesen. 
49) adereu 50) maierlikeit 51) alle 

28* 

Nu merkent. diu bilde, diu in unserme verstentnisse 
sint, diu da von den sinnen geschöpfet werdent in forme un- 
sere verstentnisses 52 ), diu sint alleine bilde der näturen und 
niut der materjen noch der zuovalle, wand siu sint enploezet 
von materjelikeit unde von zuovalle. unde want denne alliu 
ding, diu in einer näturen sint, gemeinschaft habent in der 
näturen und underscheit habent au der materjen und an dem 
zuovalle, dar umbe s6 mag unser verstentnisse mit disem 
bilde nit ein ieglich ding sunderliche und alles das an dem 
dinge ist verstän, m6r was es verstet das verstet es in einer 
gemeinde, als wie mit den bilden menschlicher nätüre, das 
in minem verstentnisse ist abgezogen, von den sinnen mag 
min verstentnisse niut verstau disen sonderlichen menschen 
nuwent mit eime widerhouge des verstentnisses uf die fan- 
tasie, in der der materjen bilde unde der zuovalle bilde sint, 
mit den dirre mensche ein sunderlich mensche ist, sunder 
alleine so mag es mit disem bilde (bl. lO 1 ") menschlich nätüre 
verstän in einer gemeinde. 

Nu merkent danne. diu bilde, diu in unserm verstent- 
nisse sint underscheiden von den bilden, diu in der engel 
verstentnisse sint, diu sint underscheiden an zwein dingen, 
zuo erst daran, das disiu sint abgezogen von den sinnen, 
gene diu sint gellofsen von den bilden, diu in gotte sint. 
zuo dem anderen male dar an, wand mit disen mag man 
diu ding alleine verstän in einer gemeinde, mit genen mag 
man ein ieglich ding sunderlich und alles das das in dem 
ding ist verstän. nu merkent. diu sele diu bekennet diu 
ding in einer gemeinde mit dem verstentnisse unde bekennet 
ein ieglich ding sunderliche mit den sinnen, so si danne ge- 
scheiden wirt von dem übe, so verbliben ir die sinne nit 
alle die wile sin von dem übe gescheiden ist. wie mag siu 
denne verstau sunderlichiu ding ? har zuo ist zuo sprechenne, 
das got denne in die sSle rihle 53 ) solichiu bilde als er in die 
seie gos, unde mit den gewinnet sie alle die wise zuo ver- 
stände die die engel hänt , und ouch blibent ir bilde , diu 
siu hie gewunnen hänt, aber mit dem verstät si da alsc hie. 

Nu ist 54 ) zemäle von dirre rede genuog geseit. doch 
so merkent dur der rede willen, diu da vor get, das das 
52) verstentnisse 53) reute 54) Xu ist nn 



DEUTSCHER MYSTIKER. 437 

muglich verstenlnissc heifset dar umbe ein muglich verstent- 
nisse, wand es hat ein lidende muglikeit alliu ding zuo verstände. 

II. 

Nu möhte man ouch fragen, ob üf dem altar (bl. W) 
diu substancie des brötes verwandelt werde in den wären lip 
unsers herren Jesu Kristi? zuo dirre frage so sprich ich, 
das sunderliche vier sweriu ding sint an disem sacramento. 
unde das disiu ding got vermüge und in ime nit unmüglich 
sint, das wil ich zeigen *). 

Das erste das ist, wir sehen 2 ) das es unmüglich ist an 
allen nätiurlichen wandelungen, das dekein ding verwandelt 
werde in ein anders das vor ist, mer swenne ein ding ver- 
wandelt wirt in ein anders, der ander was vor niht, mer es 
wirt üs diseme also, wan diu forme, diu vor was in der 
materjen , diu wirt zerstoeret unde wirt in der selben ma- 
terjen ein ander forme, also wie? das dirre stein werde 
holz, das enmag dekein creäture tuon, mer ein creäture diu 
mähte wol üfse der materje des, Steines ein holz, das vor 
nie enwas. aber in diseme heiligen sacraraente da 3 ) wirt 
verwandelt diu substancie dis brötes, beide materje unde 
forme , in disen lichamen , der vor was unser herre Jesus 
Kristus. wan da 4 ) wirt nit zerstoeret hie noch da 5 ), wie 
ist es danne muglich? har zuo sprich ich, das dis got al- 
leine tuon mag. nii merkent. die meisler sprechent, und 
ist war, das ein icglicb creäture, diu da wiirket, in irre sel- 
bes würkunge ist ein geziug der ersten sacben, diu in allen 
dingen wiirket. nu enwürket das gezöu niht, es werde 
danne beweget von deme, des gezöu es ist, alse der hamer. 
der hamer der gesieht uiemer, der smit bewege in denne. 
und bar umbe ist, das alle creätüren wiirkent mit bewe- 
gunge, wan alleine got sunder (bl. 1 1 '') alle bewegunge. nii 
merkent. diu materje enpfähet dekeine forme nuwan mit 
nätiurlicher liplicher bewegunge, so sprich ich, die ir natür- 
lich gegeben werdent. nü bewerent die meistere, und ist war, 
das dekein ding nätiurlich und liplich beweget werden mag, 
es enhabe denne einen ziioval, der heifset mäfse : lengi, breiti, 
dicki. si bewerent ouch, das aller nätiurlichen dingen ein 

1) zoeigeu 2) sehent 3) <lo 4) do 5) es ist 

materje si weselich, aber das siu underscheit hat an disem 
und an dem, das ist des zuovalles schult, der da heifset 
mäfse. wan diu materje und eins ieglichen dinges wesen ist 
cinvaltig unde hat niut stücke, aber das diu materje stücke 
hat, das ist der mäTsen, der Iengi unde der breiti unde der 
dicki schult, diu in der materje ist. und wand danne dis 
stücke ein anders ist danne das, dar umbe so ist diu ma- 
terje ein anders an diseme stücke dan an dem, unde das ist 
durch der mäfse willen, aber weselich so ist siu ein. 

Nu merkent also, so sprich ich, ein ieglichiu crMture 
diu würket mit bewegunge unde diu materje mag niut be- 
stieget 8 ,) werden nüwent mit der mäfse. dar 7 ) umbe s6 
enmag dekeiu creätüre rüeren mit ir 8 ) würkunge der ma- 
terjen wesen, mer sie mag alleine rüeren die mäfse. nü ist 
dis stücke underscheiden von dem stücke alleine mit der 
mäfse. dar umbe so enmag dekein cröätüre dis stücke ver- 
wandelen in das mere (?). wand got würket sunder bewe- 
gen, dar umbe so mag er mit siner würkunge sunder mittel 
{bl. 12*) rüeren das wesen der materje. unde wan dan diu 
materje weselich ein ist an diseme stücke und an deme, dar 
umbe so mag er alleine dis stücke materje verwandelen in 
das. nü habe ich dan eins, wie es ime nit unmöglich isf, 
das er die materje des brötes verwandele in die materje sins 
libes. nü hab ich dan eins von der materje. was sprich 
kh danne von der formen des brötes, wie wirt diu verwan- 
delt? want vor ist gesprochen, das niut da zerstoeret werde, 
m&r es werde zuo male verwandelt. 

Nü merkent. als vor gesprochen ist, alle crßätüre wür- 
kent mit bewegunge und in einer ieglicher bewegunge ist 
vor unde nach, unde dar umbe so enmag dekein creätüre ein 
werk zwirent würken, mßr si wirket wol zwei gelichiu werk, 
unde dar umbe so mag ouch dekein creätüre die forme, diu 
dö zerstoeret ist, wider machen, mer si machet wol ir ein 
geliche. aber got wan der würket sunder alle bewegunge, 
dar umbe so würket er ßweklich ein werk unde dar umbe so 
mag er ouch ein ding zwirent würken unde mag eine forme, 
diu zerstoeret ist, widermachen unde mag die selbe forme, 
diu hie ist an diser materje, machen in einer anderen ma- 
6) besteget 7) mafsen. da 8) siner 

terjen. und also nach dirre rede so mag er alleine dis ding 
zuo male beide, forme unde materje, verwandelen in das, 
und also mag er beide, brötes forme unde materje, ver- 
wandelen in sinen lip. aber ob es in dirre wisen geschehe, 
das ist nu niut ze sagende , mer da mitte genüge iuch das 
dis got tuon 9 ) mag. 

Das ander swöre ding zuo bekennende ist, wie ein (bl. 12 b ) 
lip si mit einander an vil stetten, wie Kristi t0 ) lip mit ein- 
ander in dem bimel und üfen vil altaren sin möge, har zuo 
sprich ich, das ein ieglich ding, das da 11 ) stat bedarf, dar 
umbe stat bedarf, wand es stücke hat. aber diu stücke hat 
es vou der mäfsen, unde dar umbe darf es stat durch der 
mäfsen willen unt niut durch sin selbes willen, wand ein 
ieglichen dinges substantie ist einvaltig unde hat niut stücke, 
unde dar umbe so ein ieglich ding, das da enpfangen wirt, 
enpfaugen werde nach der wise genes , das da enpfähet , so 
des dinges substantie enpfangen wirt obmittens der mäfse 
in einer stat, so wirt si enpfangen in einer wisen eines din- 
ges, das stücke hat unde stat bedarf, wie das siu an ir sel- 
ber weder stücke habe noch stat bedürfe, wöre es nu also, 
dafs diu mafse eines dinges were an einer stat ob mittens 
der substantie, so wurde si oucb enpfangen in der stat, wie 
lanc unde wie gros siu wßre, nach der wise der substantie 
reht als ein ding, das un teillich ist unde niut stat bedarf, 
nü dän, Kristi libes substantie ist in dem himel ob mittens 
siner mäfsen, unde dar umbe darf er ein also grofse stat als 
ein ander mensche, und in der wise mag er niut nie dan au 
einer stat sin. aber uf dem altar ist sin groefsi oder sin 
mäl'se obmittens n ) der substantie sines libes , wand von 
kraft der worte so wirt diu substantie des brotes verwandelt 
in die substantie des libes Kristi, unde dar umbe von krall 
des sacramentes so ist alleine da 13 ) Kristi lib, aber von na- 
tiurlicher nächvolgunge. wand Kristi {bl. 13") lib bluot 
und ein sele hat unde groefsi hat, so ist da 14 ) Kristi bluot 
unde sin sele unde sin groefsi oder sin mäfse. als ouch in 
dem kelche von kraft der worte, so der priester sprichet: 
dis ist min bluot, so ist da ia ) aHeine Kristi bluot, aber von 
natürlicher nächvolgunge. wand Kristi bluot ist in sime übe, 

9) tut 10)Kristus 11) d» 12) üb mi II es 13) do 14) do 15) do 

so ist da Kristi lip und ouch sin sfcle unde sin mäl'se alse 
in der ostien. nach dirre rede s6 ist Kristi grocfse obmit- 
tens der substantien sins libes in der ostien, unde dar umbe, 
wie gros unde wie lang er si, doch so ist er da nach der 
wise der substantien in einer unteillicher wise unde reht als 
ein ding, das niut stat bedarf, unde dar umb ouch in dirre 
wise mag er üf vil , ja 16 ) üf allen altaren sin unde mag 
ouch und ist in ieglicher particulen der ostien, wie kleine 
siu si, al zuo male also gros und alse lang, als er in dem 
himel ist. wand rehte alse diu ostie zuo male ein broetelin 
was und ir ieglich stücke, also mag man nu sprechen: in 
dirre ostien alze male ist ein lip Kristi, und von ieglichem 
stückelin, da 17 ) ich von mö'hte sprechen: dis ist bröt, da 
mag ich sprechen: dis ist Kristi lip. 

Nu merkent. Thomas und Albertus und ander meister 
und heiligen sprechent, das Kristus mit sinen liplichen ougen 
sinen lip sehe in der wise als er in dem himel ist, unde 
mit den selben ougen mag er niut denselben lip gesehen als 
er under der ostien ist. unde dis ist har umbe, wand was 
lipliebiu ougen begrifen mtiegen , das muos mäTse unde stücke 
haben, unde dar umbe wand ein geist dirre stücke niut en- 
hät, dar umbe mag nieman mit liplichen ougen (bl. 13 11 ) ei- 
nen geist gesehen, ja, des enmöhte got mir niut gehelfen, 
wand es enhät niut an ime selber dekein müglikeit. und 
wand denne der selbe lip in dem himel ist in einer teillicher 
wise, dar umbe ist das er den selben lip mit den selben ou- 
gen in dem himel sehen mag unde niut under der ostien. 
und war umbe unde wie das si, das ist geseit. 

Das dritte ist, wie ein gros ding müge siu in eiine klei- 
nen, alse wie der gröfse lip Kristi müge sin in einer klei- 
nen ostien. hie von wil ich niut sagen, wand wer das vor- 
dere verstet, der sihet wol, wie dis möglich ist. 

Das vierde swfire ding ist, wie die zuovalle der ostien 
als diu groefsi unde der gesmak des brötes unde diu varwe, 
Ane substantic sin mögen, wände siu sint niut an dem bröte, 
wan diu substantie des brötes, beide materje unde diu nätiur- 
liche forme, sint verwandeil in Kristi lip unde sind nömniß 
da. siu sint ouch niut an Kristi lip, wand Kristi lip hat so 
ifi) io 17) do 

getaner zuovalle uiut. har zuo sprechent etliche, das got 
den luft dicke mache unde das siu dar an sien ,s ), wand es si 
unmöglich, das dekein zuoval an eine substantie si, dar an er 
si, wand es si ime nätiurlich, unde neme ime got sine nätüre, 
so enwere er niimme ein zuoval, sanctus Thomas und Alber- 
tus die sprechent, und ist war, das die zuovalle da sint äne 
substantie. nü merkent, wie siu sprechent. ein ieglich ding 
ist (bl. 14") zuo samene geleit von disen zwein, wisen unde 
wesunge. nü benimet got dem zuovalle das wesen , das er 
6 häte, unde git ime ein 19 ) ander wesen unde hat im sin 
wesen oder sin nätüre unde nimet ime der niut. also spre- 
chent die vorderen, unde dis ist niut unmöglich gotte, der 
da 20 ) mohte menschlicher nälüre an Kristö an menschlichem 
wesen ein götlich wesen geben. 

Von dirre materjen wil ich nü niut me sagen. 

in. 

(bl. 36 b ) Min herze ist brinneude in mir, wer mag es er- 

küelen? es hat enzündet der, des minne ein fiur ist,. das 

nieman verlöschen mag. 

Eyä, herre got, wie lange sol ich verre sin dem, der 
mir alle zit näher unde me inne ist, dan ich mir selber si? 
ach, min herre got, wenne gesihe ich in mit vollen ougen 
und umbevahe in mit den armen miner minne selekliche, alsc 
seligen tuout, der selikeit her an lit? min herre min got 
der hat ein begirlich joch siner minnen geladen üf alle creä- 
türen. dise sttefse bürdi , disen minnenklichen last tragent 
alle creätüren mit allem flifse, wand alles das, das alle creä- 
türen würkent, (bl. 37") das würket götlichiu minne in in. 
doch so hat er sunderlicher wise mit sunderlicher minne 
bände den menschen an sich gezogen, wan er hat ime ') ge- 
zöiget wäriu minnezeichen und ist worden ein anderer, ein 
mensche als er, aber über selicliche. so besitzent si in als 
einen unmeTsigen schätz die seligen , minnende unde beken- 
nende, eyä, kiindent ime, dem ich nie künde entfliehen, das 
ich von siner minne quele 2 ) ; unde ziuhet er mich niht zuo 

18) sint 19) eine 20) do 
1) inline 2) queien 

sich, ich (lige) sterbent tot. 'sage uns, wer er si unde wä 3 ) 
er wone: ob wir in vinden 4 ), so künden wir es ime 5 ).' 
gerne alse vil ich mag. 

Eyä, nü merkent mit allem flil'se. zuo dem ersten male 
so wil ich sagen, wie er wone selicliche in den seligen unde 
wie er siu selig mache, nü merkent, das die heiligen unde 
die lerer sagent von zweier 8 ,) hande löne 7 ). eins neminem 
si einen weselichen löu unde das ander ein zuovallenden Ion. 
der weseliche lön lit alleine au bekenlnisse und an minne 
gottes. der zuovallende lön lit an ere des libes und an ge- 
brüchunge der menscheit unsers herren Jesu Kristi und an 
gesellschaft der heiligen und an solichen dingen, nü dan 
zuo erst so wil ich sagen von dem weselichen lone unde wil 
sagen driu ding: wie die seligen got bekennent, unde wie 
si in minneut, und an wclicheme under disen zwein unser 
selikeit me lige. durch des ersten willen so merkent, wie 
si got verstandent. 

Ich spriche, si verstaut in sunder mittele, nü merkent 
wie. ein ieglichiu kraft, siu si verstentlich oder sittlich, sol 
si etwas bekennen oder begrifen, das muos ir gegenwürtig 
sin, entweder mit im selber oder mit sime gelichnisse. alse 
wie ? miner gesiht gegenwurf ist varwe unde min ouge 
möhte niemer bekennen, der varwe gelichnisse were denne 
in dem ougen. ze glicher wis sprich ich von mime verstent- 
nisse. min verstentnisse verstet einen stein oder ein holz, 
das enmöhte es niemer getuon, des Steines oder holzes glich- 
nisse were denne in dem verstentnisse. aber, sprich ich, 
were des stein oder das holz als uttmaterjelich und als klein- 
luege , das es mit im selber möhte dem verstentnisse gegen- 
wertig sin, als es ist mit sime glichnisse, vil bas wurde es 
verstanden dan es nü mit sime glichnisse tuo. 

Durch des ersten willen so sülleut ir wifsen , das , alse 
da vor geseit ist, ein ieglich ding, das da von dem anderen 
bekant sol werden, das muos im gegenwürtig sin, eintweder 
mit im selber oder mit sime glichnisse. und möhte es im 
gegenwertig sin mit im selber, so wurde es vil bas bekant 
danne es tete mit sime glichnisse. nü ist got einer Jeglicher 
creatüren me inne danne si ir selber si, alse sanetus Au- 
3) wo 4) viodeot 5) imme ß) zweper 7) löne 

gustinus spriehet. dar umbe wand min verstentnisse mit dem 
liehte der feren erhaben wirt unde gesterket, das es das be- 
kennen müge, das im me inne ist danne es im selber si, so 
mag es in bekennen sunder mittel unde darf nit dekein mittel 
oder dekein glichnisse oder bilde, wan glichnisse, alse vor 
geseit ist, darf das (bl. 38") verstentnisse alleine durch eine 
erfiillunge der gegenwürtikeit des dinges, das es verstän 
sol, das mit sich selber dem verstentnisse niht gegenwertig 
mag gesin. 

Nu merkent, wie das lieht der fcren min verstentnisse 
erhaben müge zuo dirre gesiht. wand wie das si, als ich 
gesprochen habe , das sanctus Augustinus spreche , das got 
einer ieglicher crßäturen m& inne si danne siu ir selber, doch 
mit dirre nächeit ist ein unmöfsige verre zwischent gotte 
und einer ieglicher cräätüren, und sunderlich disiu gesiht Iit 
an einer sunderlichen unmelse, wand si git mir got in einer 
sunderen wise , diu allen anderen creäluren frömede ist, in 
der er onch alleine sin selbes eigen ist. wände mag das 
lieht, das da mefsig ist — wand es ist ein crGäture — mich 
erhaben zuo dirre unmäfse, so dekein ding wiirken möge über 
sin kraft und über sin näture, wie mag dan das da m&fsig 
ist und gewürkeu ein unmefsig werk? har zuo sprich ich, 
das dekein ding in siuer eigener kraft würken mag über sich 
selber über sin nälüre. aber obmittens einer anderen kraft 
so enist es niht unmiigelich , als wie diu hitze des fiures, 
das da ist ein substantie , so würket es ein ander nur, das 
da ein substantie ouch ist, das er siner eigenen kraft niht 
getuon enmöhte; unde der säme eines tieres oder eines bou- 
mes , der 8 ) an im selber tot ist unde niht leben hat, oder 
würket über sich selber unde würket ein lebendes ding in 
der kraft des lebenden tieres oder boumes, von dem der 
sAme komen ist, das es in siner eigenen kraft niht tuon 
möhte. zuo glicher wis so mag das lieht der eren, wand 
es würket in der unmeTsiger kraft gottes, min verstentnisse, 
ja miner seien vvesen alze male erhaben etlicher mafse un- 
mefsekliche, wie das si, das ein creature unmeTsig si. wand 
dis enwürket es niht in siner eigenen kraft, mer in der un- 
meTsigen götliehen kraft. 
8) des der 

Zuo dem anderen male, so man fraget, wie wir in miii- 
neit süllen 9 ), har zuo sprich ich, das wir in rainnen sollen 
vollekomenliche , alse wir in bekennende werden 10 ) volle- 
komenliche. und als ob ich hie üf erden ewekliche lebele 
(ob das müglich were) , sd möhte ich eweclich zuo nemen 
an bekenntnisse gottes. doch mit dem ewigen zuonemende 
sd enmöhte ich niemer gewahsen in ein alse vollekomen be- 
kentnisse goltes, als der minste heilige hat, der in bimel ist, 
wand ich enkeme niemer dar zuo , das ich got n ) bekanle 
sunder mittel, wand zuo dem bekentnisse hoeret solich er- 
habunge mit einem üolichen Hellte der eren, unde das tuot 
alleine me dan das ewige zuonemen tele, also sprich ich 
ouch, das diu minne alse vollekomen wirt, das, were ein 
mensche eweclich üf erden unde neme eweklich (fil. 39 a ) an 
minne zuo, als wol müglich were, doch so enwurde sin 
minne niemer als vollekomen als des minnesten heiligen, der 
in himel ist, unde das ist das Isaias der prophete sprichet, 'der 
herre sprichet <2 ) des fiur da ist zuo Syön unde sin kemin 
ze Ierusalem liutet* ,3 ). Jerusalem Hütet als vil alse gesiht 
des friden unde bezeichenot die himelsche slat, in der der 
ewig fride ist Syön aber liutet also vil als ein schowunge 
unde bezeichenet die Hute, die hie uf erden got schouwent 
in dem liebte des glouben. im wil er danne sprechen , das 
hie üf erden in gotminnender Hute herze si des fiures göt- 
licher minne küme ein fünkelin , aber diu himelsche stat diu 
brinnet alzemäle in dem fiure siner minne. wand dort ist 
der kemin oder der hert des 14 ) fiures, aber hie ist küme ein 
fünkelin. aber das er dis selbe fünkelin üf erden brachte 13 ), 
so ist er von himel komen, als er selbe sprichet in sante 
Johannes ewangeliü ' ich bin üf erden komen , das ich ein 
fiur dar üf brefite , unde was wil ich , nüwent das es briu- 
ne?' 1C ) nü möhtent ir sprechen 'wie möhte das sin, were 
ich eweklich üf erden unde neme eweklich zuo an götlicber 
minne, das disiu minne niemer gelich möhte werden des 

9) sültent 10) werdent 11) gotte 12) sprichet er 13) dixit 
dominus, cuias ignis est in Sion et caminus eius in Jerusalem Isaias 
31) 9- 14) das 15) brabte 16) die stelle sieht nicht bei Jo- 
hannes, sondern bei Lucas 12, 49: ignein veiii glitten: iu terraiu; et 
quid volo, nisi ut accendatur? 

minnesten heiligen minne der in himel ist, diu doch meTsig 
ist ? si ") möhte doch disem öweklichen zuonemende wahsen 
in etlicher wis in ein unmäfse.' har zuo sprich ich, das es 
war ist, das ich vor sprach, das si ir niemer gelich (l/l. 39 h ) 
würde, wand wie söre dirre zuo nerae, doch so were alle 
zit sin minne ein minne eines der da loufet zuo dem zil, 
und ein minne eins , der got niht vollekomenliche oder sun- 
der mittel bekennet, aber disses minne wSre ein minne eins, 
der das zil begriffen hat, der got vollekomenliche unde sun- 
der mittel bekennet, unde dar umb ouch, wand diu minne 
dem bekentnisse volget, also das si grcel'ser unde minre ist, 
nach dem das es groel'ser unde minre ist, so is gene minne 
vollekomen unde enwurde dise niemer alse vollekomen, wie 
sßre si zuo neme. reht alse wiiehse das spitze egge, da 
das A stet, gweklich, es enwurde niemer also gros als das 
stumpfe egge, das hinder im stät da das B stät, wand dis 
were allezit spiz wie s6re es wiiehse unde genes stumpf 18 ). 
Nu möhte man fragen, ob es möglich were, das ieman 
alsus vollekomenliche got bekannte und in niht minnete. har 
zuo sprich ich, das got mit al sime gewalte nach dem orden 
der dinge den wir nü sehen das niht getuon möhte, das de- 
kein verstentlich ereäture got bekante sunder mittel unde 
niht minnete. unde das möhte man beweren in maniger 
hande wis. zuo erst also , alleine ist das gotte unmöglich, 
alse vor geseit ist, das widerwertikeit in sich sliufse ja unde 
nein, nü ist dis als ich beweren wil. dar umbe so mag es 
got niht tuon. got der enmag dekeiner creätüren benemen, 
das si sich selber niht minne. wand beneme er ir das , so 
benßme er si ir selber, und also wöre diu cröätüre (öl. 40") 
diu crMtüre unde niht diu cr&äture. unde mag er dan mir 
niht benemen, ich müefse mich selber minnen, vil minre mag 
er mir das benemen, das ich den niht vollekomenliche und 
über alliu ding unde me danne mich selber enminne, den ich 
sunder mittel bekennende vollekomenliche von ougen ze ou- 
gen bekenne 19 ) , das min wesen unde min leben und alles 
das (ich) bin unde vermag, al zuo male hangende ist an ime 

I") so 18) am untern rande steht mit dunklerer tinte und wie 
es scheint von anderer hand folgende erklärende figur A b 19) J»e- 

unde nichts 20 ) niht an mir selber, ouch möhte ich dis in 
einer anderen wise beweren. vor ist geseit, das wandel- 
berikeit an rainen willen vallende si, also das er ein ding 
wellen unde niht wellen, begeren unde niht begeren, min- 
nen unde niht minnen mag. (das) kumet von zitlikeit we- 
gen , die er schöpfet von den sinnen , unde da von , das 
das guot, dar üf er sich köre, vermüschet unde niht lüter 
ist. were es aber also, das min wille über alle zitlikeit er- 
haben wöre in die öwekeit unde gekeret wöre üf ein lüter 
guot, das min bekentnisse vollekomenlich bekante, das es 
ein luter guot were, das miieste min wille von not ßweklich 
und unwandelbärlich minnen und enmöhte es niht niut min- 
nen, alse vor geseit ist in einer fragen von dem heili- 
gen geiste. 

Nu die seligen got bekeunent 21 ) sunder mittel, so be- 
kennent 22 ) si vollekomenlich, das er ein lüter unvermüschet 
&wig guot ist, das in sich beslofsen hat alles (swas) volle- 
komenes unde lustliches unde guotes unde zartes an allen 
dingen ist. ouch sint (si) enbaben über alle zillichen wan- 
delberikeit in ein Gwige (bl. 40 b ) unwandelberikeit. dar umbe 
so müefsent 23 ) si öweklich unwandelberlich in eime vrien 
willigen getwange in minnen und enmügent in niht niut min- 
nen, und enmag in das nieman benemen, si enminnen das 
vollekomenlich über alliu ding und über sich selber. 

Zuo dem das man dar nach fraget, war an min seli- 
keit nie" lige an 24 ) minnende oder an bekennende, har zuo 
sprich ich, das da von ein alter krieg ist under den meistern, 
die einen sprechent das : an minnende , unde bewerent das 
also. Seraphim liutet also vil als die brinnenden, Cherubin 
liutet also vil als volle der kunst. nü ist Seraphim der 
kör 25 ) , der da genant ist von dem fiure der minnen , ob 
Chörubin, der da genant ist von dem bekentnisse. das ist 
ein zeichen, das minne ob dem bekentnisse ist, unde dar 
umbe so muos ouch min selikeit dar an me ligen. dis ist 
kleines schazzes wert, wan minnet Söraphim me denn Ke- 
ruLin , so muos er ouch me bekennen : wan minne volgel 
dem bekentnisse. unde dar umbe, als der kör Seraphim er- 

20) nü ez 31) bekennende 22) bekennet 23) müfsent 

2i) oder an 25) ebore 

haben ist über Cherubin durch merre minne willen, also 
muos er ouch erhaben sin über in durch merre bekentuisse, 
wände Seraphim möbte niht me minnen, bekanter niht me. 
aber wie das si, das Seraphim me bekenne dan Kerubin, 
war umbe er den namen niht dernäch habe alse Kerubin 
(bl. 41"), mär einen namen habe alleine nach der minnen, 
das wil ich bar nach sagen. 

Diu ander rede, da mitte si das bewerent, diu bindet 
me. vor ist geseit, das der wille von dem verstentnisse dar 
an si underscheiden, wand das verstentnisse nimet ein ieglich 
ding nach dem das es in dem verstentnisse ist. aber der 
wille keret sich zuo den dingen , nach dem es in im selber 
ist. und also nach dirre rede so nimmet min verstentnisse 
got in der wise als er in dem verstentnisse ist. aber der 
wille minnende ist got. sd nimmet er in in der wise als er 
in ime selber ist. uu ist diu wise 20 ) edeler, in der got in 
ime selber ist, dan diu wise, in der er in dem verstentnisse 
ist : dar umbe so lit ouch min selikeit dar an me. zuo dirre 
rede noch zuo den, die har nach gänt, wil ich sprechen, 
mer: luogent, wele me aller meist bindent, unde gloubent. 
ouch bewßrent si dis mit maniger hande anderre rede, an 
dem werke der kraft , sprechent si , sol min selikeit aller 
meist ligen, diu aller edelst ist. nü ist der wille vil edeler 
denne das verstentnisse , wand er ist frier, wand man mag 
den willen niht twingen unde twinget das verstentnisse wol, 
unde man twinget es mit der kraft starker, wärer argu- 
ment, das es der wärheit glouben muos. ouch ist der wille 
ein künig über das verstentnisse und über alle die andern 
krefte unde gebiutet in unde si müefsent gehörsam sin ime Z7 ). 
aber er ist niemanne undertönig. so sprechent, (bl. 41 u ) 
aber dise har wider, das dar umbe min selikeit me lige an 
bekentnisse gottes denne an minne , wände bekennen ist ein 
werk des verstentnisses 2Ö ) , das da ist ein edeler kraft dan 
der wille. unde das bewerent si also, ein ieglich sache ist 
edeler dan das si sachet. nu ist bekennen ein sache der 
minne, wand ich mag niht minnen, ich habe es denne vor 
bekennet, aber das gene sprechent, das der wille frier si 
danne das verstentnisse, dar zuo sprechent dise, und ist war, 
25) cliore 2(5) wilse 27) in nie 28) verstentnisse 

das der wille alle sine friheit habe von dem verstentnisse, 
als er sinen gegenwurf bat von ime, wand des willen gegen- 
wurf ist bekant guot. aber das gene fürbas sprechent, das 
man das verstentnisse twingen müge, dar zuo sprechent dise, 
das man das verstentnisse niht twingen mag, nüwent mit 
einer lüterer warheit, und das ist ein fri betwang. als mag 
(man) ouch, sprechent (si), den willen twingen mit eime lü- 
teren guote, wand das muos er 29 ) von not wellen, aber 
das ist niht eigenlich ein betwang, mör es ist ein friheit oder 
ein fri betwang. fürbas so bewerent si das selbe also, an 
dem werke lit me" miner selikeit , mit dem ich got blöslicher 
nime. nü nimet das verstentnisse got blöslicher dan der 
wille, want das verstentnisse nimet got als er ein luter we- 
sen ist, aber der wille nimet in als er ein guot ist. nü so 
man gottes güete und alliu ding abe leit, so lät man (bi. 42*) 
im alleine das , das er ein luter wesen si. dar umbe ouch 
wer in alsus begrifet, (begrifetj in aller lüterlichest. aber 
war umbe man, sd man gölte alliu ding abe leit, ime das 
alleine läfse, das wil ich bar nach sagen, ieweder sit sint 
noch 30 ) vil rede, mit den iewedere bewerent iren wän, die 
ich nü zuo male niht sagen mag. 

Aber das sprich ich: wele argument under disen me 
twingen, des enruoche ich nü niht mer. dis ist war, das 
das jungeste miner Seligkeit lit an minnende. ' wand minne, 
als ir selber wol wifsent, gät nach dem bekentnisse, und an 
eime ieglichen werke, das niht abnemende ist, das jungeste 
ist das vollekomenste. me, dem willen hoeret zuo, das er 
got neme in einer wise eines jungesten endes, wand das ende 
hat sich in einer wise eines obersten guotes unde des willen 
gegenwurf ist guot, unde dis beeret nit zuo dem verstent- 
nisse. darumbe das jungeste miner sölikeit lit an minnende. 
m6 in der wärheit mich dunket, das (es) me vereine denne 
verstän. wand wie das si , das wir dort süllen 31 ) verstan 
äne alle gelichnisse sunder mittel, doch alse verre es an dem 
verstentnisse ist so genüeget ime mit eime bilde des dinges, 
das er verstin sol. aber der minnen gnüeget mit dekeime 
bilde, mer si wil sich alzemäle vereinen dem, das si minnet, 
also das si niemer geruowet, si vereine sich alzemäle ime. 
29) es 30) Dach 31) süllent 

von überflüfsekeit der selikeit dirre krefte geschihet ein ingus 
in die nideren krefte unde den lip, also das {bl. 42 b ) der lip 
wirt untcetlich unde behende unde sibenwarbe klarer dan diu 
sunne. hie von wil ich nu niht me sagen. 

Lop und ere si dem geseit, den da al himellisch her an 
kaffet an allen urdruz, minnet mit einer öweklichen brinnen- 
der begerunge unde lobet an ende, und ich bit iuch aber 
und aber, das ir (in) minnet von allem iuwerem herzen und 
alliu iuwer werk ordenent zuo sinem lobe, wand wßrlich er 
ist es wirdig. amen. 

IV. 

Min selikeit wirt ouch dar an *) ligende, das ich wirde *) 
treltende in ein gemeinschaft der ewigen geburt und wirde 
in etlicher wise gewinnende einen gemeinen sun mit dem 
Swigen vatter und eine gemeine minne mit ime. und das ir 
das verstandent, so merkent. man fraget, ob die seligen in 
der Ewigen selikeit got bekennende ein wort von ime spre- 
chen oder niht, und entwürtent die meister und sprecbent 
ja. wand eime ieglicben vollekomenen bekennende oder ver- 
stänne volget nach ein wort sprechen, aber die seligen die 
bekennent got vollekomenliche , wie das si, das si in niht 
begrifent. dar umbe s6 müefsent (si) von ime ein wort 
sprechen, und dis wort sprechent si, das es niht mag undcr- 
scheiden sin von götlicbem wesenne. wand das wort das 
min verstentnisse sprichet von dem dinge, das es verstöt, 
in dem wirt ime geoffenbäret oder es offenbaret des dinges 
natüre das es (bl. 43 a ) verstet in ime selber vil bas, dan si 
ime äne wort geoffenbäret möhte werden, aber niht mag 
gö'tlich wesen dem verstentnisse der seligen bas geoffenbäret 
(werden), dan es sich selber offenbaret, da von so enmü- 
gent si ouch dekein wort sprechen von göllichcm wesenne, 
das underscheiden si von gö'tliehein wesen. rehte zuo glicher 
wis, also so man fraget, ob die seligen gö'tlich wesen be- 
kennen 3 ) mit im selber äne mittel, oder ob sie es bekennen 
mit mittele oder bilde, s6 entwürtet man und sprichet, das 
die seligen bekennent götlich wesen mit im selber an al 
bilde oder mittel, und under 4 ; anderen sachen so git man 
1) an fehlt. 2) wurde 3) bekennent -i) andere 
Z. F. D. A. VI». 29 

des zwo Sachen, diu eine sache ist, das min verstentnisse 
bilde bedarf dar zuo, das es etslich ding verstände, das ku- 
met da von , wand das ding mit ime selber dem verstent- 
nisse niht gegenwertig mag sin, da von so muos es ime ge- 
genwertig sin mit sime bilde oder mit sime glichnisse, wand 
dar zuo das es verstanden werde so hoeret von n6t, das es 
dem verstentnisse gegenwertig si in etlicher wise. möhte 
es aber dem verstentnisse mit im selber gegenwertig sin, vil 
bas wurde es verstanden mit im selber dan mit dem bilde, 
nü mag götlich wesen dem verstentnisse vil näher mit im 
selber sin dan dekein bilde im sin möhte , ja dan das ver- 
stentnisse im selber si, und da von mag es (bl. 43 b ) mit im 
selber bekant werden äne alles bilde, als da von ouch ist 
geseit. diu ander sacbe ist: ein ieglich bilde, da mit ein 
ding verstanden wirt, das ist vil einvaltiger dan das ding 
si des bilde es ist, also das des obersten eugcls bilde, das 
da ist in dem verstentnisse des nidersten engeis, da mit 
der niderste engel den obersten verstet, das ist einvaltiger 
dan der oberste engel. nu mag niht einvaltiger sin dan got. 
da von ist niht mügelich, das man habe dekein bilde, mit 
dem man in eigentlich verstände, da von sol er eigenlich 
und vollekomenlich verstanden werden von den seligen , das 
muos geschehen äne bilde, zuo glicher wis so sprich ich: 
götlich wesen mag nieman bas offenbaren dem 5 ; verstent- 
nisse danne es sich selber, da von mag ouch nieman seli- 
ger von götlichem wesenne sprechen ein wort, das under- 
scheiden si von götlichem wesenne, dan die seligen, die 
niiiefsent von götlichem wesenne sprechen ein wort, wände 
si verstänt es vollekomenliche, wie das si das si es niht be- 
grifent. unt dis wort mag niht anders sin den götlich we- 
sen, durch der sachen willen, die geseit sinl. 

Nu danne die seligen werdent trettende eteslicher mäfse 
mit dem himelschen vatter in ein «hvig wort sprechen, da so 
ist das wort , das wir sprechende werden °) , niht ein wort 
personlich, noch ist niht ein persöne in ordenunge (bl. 44") 
zuo unserme verstentnisse , mßr es ist ein weselich wort, 
noch enist noch enmag heifsen ein sun in ordenunge zuo un- 
serm verstentnisse, wand es enfliufset niht von unserm ver- 
5) den 6) werdent 

stcntnisse noch enist im niht gelfch an der näture noch en- 
hat anderre dinge niht, die ze wärer suneschaft hoerent in 
ordenunge zuo unserm verstentnisse. siu werdent ouch ge- 
winnende ettelicher mäfse ein gemeine minne mit dem himel- 
schen vatter, wand der himelsche vatter minnet sinen sun 
unt wirt von im geminnet mit einer unmefsiger minne. also 
wirt der seligen minne ettelicher mäfse unmefsig, wand, als 
anderswä geseit ist, minne ist niht anders denne ein nei- 
gunge," diu da nach volget einer formen, diu in dem ver- 
stentnisse enpfangen ist. nu diu forme oder das bilde, das 
da enpfangen ist in dem verstentnisse der seligen, das ist 
diu formelose uumefsige forme oder das ungebildete bilde, das 
du bekant wirt äne alle bilde götlich wesen, und das ist un- 
mefsig. dar umbe diu minne oder neigunge, diu da volget 
nach der formen, diu mag niht wol mefsig sin, es si danne 
des schult, das siu enpfähet das das mefsig ist. lit h'ar.an 
iut wollust? ja soliche, das si dekein gedank noch wort 
noch verstentnisse gemefsen mag. wand alse geistlichiu ding 
edeler sint danne liplichiu, als vil ist geistlicher wollust edeler 
dan liplicher. nu ist das niderstc under den geisten, ja der 
boeste tiufel von natürlicher edelkeit edeler (bl. 44 k ) dan 
alliu liplichen ding, dar umbe so ist der minsle tropfe geist- 
licher wollust und suuderlingen der die seligen habent von r ) 
dem herren der herren der geiste, zarter und edeler danne 
alle liplich wollust ; ja alle liplichiu wollust ist ein trüphe (?J, 
ein niht gegen den minneslen tropfen, mö diu wollust ist 
gros und edel, der dekein urdruz nach gät. aller liplicher 
wollust gät urdruz nach, wand liplich wollust lit an Werken 
irdischer krefte , die an ireu werken müede werdent : aber 
geistlicher wollust gät dekein urdruz nach, wand siu lit an 
werken solicher krefte , die an iren werken niemer müede 
werdent, als aller mengelich bevindent an im selber, und ist 
von eime unmefsigen guote, das dekein geschaffen verstent- 
nisse oder minne gemefsen mag, und ist niht in wandelberi- 
keit der zit, mer in dem stillstäu, dem nu der ßwikeit 8 ), in 
das dekein wandelberikeit dekeines urdrutzen vallen. me 
schouwen wunderlichiu ding und sin bi lieben friunden, das 
ist lustlich, nu werden wir dort eweklich ankaffende ein 
7) vn 8) ewigekeit 

29* 

wunder, das uns niemer voilewundern mag mit ewigem wun- 
derende , wie diu drivaltekeit der persönen si in einikeit ei- 
nes wesennes , und werden 9 ) ouch schouwende wunder an 
geistlichen creätüren , das doch allem liplichen wunder unge- 
lich ist, und werden unserm lieben friunde, unserm herren Jösii 
Kristo, der uns minnet mit einer unmeTsiger (bl. 45 a ) minne, 
und den wir werden wider minnende mit einer minne, diu in 
etlicher wise unmefsig ist, näher danne wir uns selber sin 10 ). da 
von so werden wir besitzende soliche wollust, die unspreche- 
lich ist. amen. 

V. 

DAS BÜOCH VON DEM GRUNDE ALLER BÖSHEIT. 

Es si denne, daz das weizenkorn valle in das ertrich 
und sterbe , so bringet es vil frucht ; stirbet es aber nit , so 
belibet es alleine und äne frucht. unser herre Jßsus Kristus, 
des vaters wisheit, hat disiu wort gesprochen, und in einer 
glichnusse hat er gemeinet, das wir fruchtber werden und 
volkomen in lügende. wan also wönig das weizenkorn 
oder kein auder ding enpfahen mag ein ander forme , es 
sterbe denne und entwerde alle ze.mäle der forme, die es 
iezunt (bl. 302 c ) hat, also wenig mögen wir ein geleite wer- 
den und gecleidet und vereinet mit unserm herren Jösü Kristo 
und gezieret mit sinen tugenden , es si denne , das wir al- 
zemäle sterben und entwerden uns selber und allen gebresteu 
und allem dem usgangen , da wir uns selber minnen und 
meinen in zit und in ewikeit. das kan aber nieman gänzlich 
getuon, er verstände denne wärhaft in im selber, was mittel 
ist zwischen got und im, und wä er sich selber minnet und 
meinet und die creätür und got, das er dar nach im selber 
künne üs gän und sterben, wan als vil der mensche sich 
selber bekennet, als vil mag er im selber wol üs gän und 
sich im selber verzihen. wan aber zuo disen ziten so vil 
menschen, die noch den geistlichen schiu hant, s6 sche- 
delichen an in selber haftent und das ir in allem irem luon 
und län dicke so unwilsenlich minnent und meinent, (bl. 302' 1 ) 
dar umbe so wil ich armer unwirdiger mensche gote ze eren 
und allen menschen, die des notdürftig sint, ze einer löre 
9) werdent 10) sint 

hie etwaz sagen von dem gründe aller bösheit, dar inne lit 
und üz dem entspringet allez mittel zwischen got und dem 
menschen, swer disen grünt bekennet, der verstßt üf daz 
naehste, wä er haftet, er merket ouch wol, wenne er tät- 
lich oder täglich sündet. er verstät ouch lihtlichen einen 
ieglichen menschen, wie vil er mit minne üf sich selben 
ist geWret oder wie vil er ist ime selber üz gegangen in 
allen dingen, er bekennet ouch den grünt, üz dem Lucifer 
und sin gesellen sint tiufel worden, und üz dem alle sünde 
und gebresten begangen werdent. der mensch bekennet ouch 
disen grünt üf daz naehste, wä er meinet got oder sich sel- 
ber in einem ieglichen tuon und läfsen, swie kleine das ist. 
er erkennet ouch wol, wie vil er (bl. 303") im selber sol üz 
gan und sterben und was er hat abe zu legende und in wei- 
hen gebresten, er haftet lützel oder vil. er erkennet ouch, 
wenne ein ieglichiu tugenl hat gewurzelt üf daz naehste. er 
verstät ouch allen gesuoch der nätür und alle üppige betrogen- 
heit und undanknsemkeit diser weit und aller menschen, dis 
grundes ze wil'sen waere einem menschen waeger und nützer 
wan aller engel Vernunft und aller meister kunst und dis 
grundes niht verstdn. swer disen grünt wil verstän und be- 
kennen, der sol sich halten nach diser lere, so es denne 
got wil und in zit dunket, so entdecket er den menschen 
disen grünt: wan der mensche mag mit keiner Vernunft in 
disen grünt komen noch gelangen , got welle in denne dem 
menschen von siner gruntlösen güete und erbärmde offenbaren. 
Des ersten sol (bl. 303 b ) der mensche sich flifsen , das 
er sine sinnen behüete ze allen ziten, das er niht sehe noch 
beere noch smecke noch versuoche das niht nötdürftig si. — 
er sol siner sinne innewendig war nemen, das er dar inne kein 
cräätürlich bilde läfse wonen, als vil er mag. — er sol ouch 
allen zitlichen trost, lust und fröude versmeehen und sol allen 
creätüren unheimlich sin. — er sol alleine sin als vil er mag, 
das er deste minder gehindert werde von den creätüren. — 
er sol im selben ze allen ziten heimlich sin und sich zuo im 
selber keren und niht vil üz gftn mit den sinnen üf die eröä- 
türe. — er sol daz liden unsers herren ze allen ziten vor 
den ougen siner sele haben in betrahtunge , in minne, in 
meinunge und ouch in nächvolgunge. — er sol sin leben ze 

allen zilen haben gegen dem volkomenen leben unsers her- 
ren und sich selber dar inne erspiegeln und schouwen , wie 
ungelich (bl. 303 c ) er dem si, und dem gelich lebeu in minne 
und in meinunge , und swa er sich vindet ungelich sinem 
wirdigen exempel in tuon und in lan, in minne und in mei- 
nunge , in diemiietikeit, in gedultikeit, in gehörsam, in ge- 
läfsenheit, in lüterkeit, in flifse, in ernste, in liden, in ver- 
tragende , in eilende , in armuot , in versmtehle und in allen 
tugenden , da sol der mensche sich selber diemüetielich under 
gewerfen und sinen gebresten und sin nibt bekennen und sol 
von gote diemüetielich und ernstlich begeren, das er im durch 
sine gruntlösen erbärmde ze hilfe kome, und dar zuo sol der 
mensche tuon was er mag, das er allen gebresten absterbe 
und dem wirdigen leben unsers herren nach volge als vil er 
mag. und ist, das der mensch rehte lebet nach diser vor 
geschriben löre, so offent im got disen grünt so es zit ist. 

Ein grünt ist in der sele verborgen und den kennet 
nieman für beese und uz dem entspringet alliu bosheit, (bl. 303'') 
und er ist abgründig beese, und uz dem gründe wirt alliu 
bösheit begangen und volbräbt. diesen grünt mag nieman 
bekennen die wile er eins ist mit im selber und in füeret 
in tuon und in läfsen und sich selber niinnet und meinet in 
geist und in natür. diser grünt minnet weder got noch cr6ä- 
türe, swie die sint, wan umbe sich selber, und anders meinet 
er niht swie das si , das er eteswenne zöiget, das er meine 
got oder sinen nächsten, und daz ist gruntlös valsch und 
ist iederman von dem andern damite betrogen über alle 
mäfse. der grünt wil guot sin über alle mäfse und wol getan 
hän und tuon in allen dingen und ouch da für gehebt wer- 
den, umb keine bosheit weifs er niht. er lidet ouch niht, 
das in ieman für böse habe oder in drücke, verkleine oder 
vernihte, und so er ie boeser ist, so er ie befser wil sin und 
sich aller tugent und alles guotes ie mfi an nimt. (bl. 304") 
das wirt da mit bewiset, so er eine kleine tugent oder ein 
unahtbaer werk getuot, er wil baz und mö haben getan und 
glörieret und rüemet me" dar abe an im selber und gegen 
den menschen , denne ob er an andern menschen sa:he alle 
die tugent und guotin werk, die er ie getel. swenne er 
ouch eine tugent gewirket, so wil diser grünt so vil und so 

wol haben getan , swie er joch nie guot getete , das er umb 
keine sine böshett niuts weifs. und denne gevellet der mensch 
im selber so wol, das er warnet vil haben, sd er niutzit hat 
noch ist. diser grünt wil joch alle tugent und guotin werk 
von im selber haben getan und in keine wise von gote ha- 
beu und er ringet doch ze allen zilen wider alle tugent und 
begert volbringen alles übel, wan so du eine tugent hast 
getan und der grünt die tugent besitzet, als ob er si selber 
volbräht habe, und so er vil lihte iezunt dar inne (bl. 304) 
glörieret und im selber wol gevallet in sinem luon und läfsen, 
zcbant stofset er sich umbe in dem, des er sich bat ange- 
nomen, ob er eht mag über krefte gewinnen, wand er miunet 
keine tugende noch guotin werk, alleine das er sin ere wil 
haben, das er die tugent volbringe und gewürket habe, di- 
ser grünt rüemet sich dicke an tuon und an läfsen und wil 
so vil dar inne sin: und swer es reht ane sa:he, so waere 
es alles valsch und unganz, alsd s6 der mensche glichsende 
und schinende tugende tuot, die me sünde und gebresten sint 
denne tugende, so wil dannoch der valsche grünt haben wol 
getan, und der im dar inne geloubte, er glorierte und be- 
soefse sich selber dar inne als vaste als in gröfsen tugenden 
und wrere trunken sin selbes. 

Nu merk einen boesen list, der verborgen lit in disem 
gründe, swenne du mit gotes kraft eine tugent volbringest 
oder disen grünt in etlichen gebresten drückest, (bl. 304 c ) 
es si in welhem sinne, in zorne, in hafse oder in andern 
Untugenden, zehant wil er das hän getan und mag er das- 
selbe stöfsen , er tuot es zestunt : wan er ringet ze allen 
ziten wider aller tugent und drücke sin selbes, und kan er 
aber keins anders, so sprichet er (ist, das er zürnet, hafsel 
oder swie er dich überwindet) 'ez tuot mir not' oder 'ander 
tuont es ouch' oder 'ich tet ez niht in sollicher meinunge. 
und also, swie es gät, so wil der grünt urteilen und rihten 
alle menschen umb ir gebresten oder dicke umb ir iu guotin 
werk und dunket in niht, daz ieman si oder tüege als er sol. 
und das ist des schult, das der grünt niht siner bösheit noch 
gebresten weis, und daz er joch niht an siht und bekennet, 
das ander menschen den selben gebresten hänt, von welhem 
sinne das si der grupt aller bösheit rüerent und ouch da mit 

überladen sint. und diser grünt wirt (bl. 304' 1 ) dicke ge- 
pinget von anderr menschen tuon und län und brichet das 
und vallet so gröblichen üf ander menschen gebresten, ze 
gücher wise als ob er keinen gebresten welle oder müge oder 
ie gcuete. und doch weder minnet noch meinet noch ist es 
anders niht denne abgründigiu bösheit, und doch weifs er 
niht von keiner siner bösheit. das merke da bi. 

Swenne du ieman sihest zitliches gebresten tuon, das be- 
rihtest du und verdriufset dich rehte als ob du got so lieb ha- 
best, das du niht vermögest das wider im si. swer aber dich 
keines gebresten zige, du kündest dich wol behelfen und 
mühtest es niht erliden, swie du manig übel begangen ha- 
best ; wan du mäht keines Übels gezigen werden , waer es 
dir bekant, du sigest sin groeslichen schuldig, nu merke, 
swenne diser grünt niht weifs von siner eigener bösheit und 
wil denne sin gruntlös guot (bl. 305"), da von kumt, das 
iegliches des andern gebresten riieret, hafset und beredet und 
so hertecliche bestrafet, als ob wir selber niht wellen noch 
vermögen keinen gebresten. waer uns aber rehte und be- 
kenten wir unsern minsten gebresten und sünde , wir ver- 
gaefsen aller menschen gebresten, wie gröfs die joch waeren, 
und naemen alleine unser selbes war, wie wir uns abe ge- 
leiten, da wir uns funden in schulden und sünden stän. der 
mensche berihtet dicke einen andern umb einen gebresten und 
vallet uf in mit gröfser hertikeit umb eine mifsetät, da mit 
er me unznllich besefsen ist und überladen denne der, den 
er dar umbe berihtet. das ist alles das , das wir unser ehr- 
nin bösheit niht bekennen, diser grünt hat kein aht üf 
sünde und schetzet ir ouch für niuts und da gebristet im 
doch über alle wise an von unsäglicher blintheit, das er niht 
weis, was sünde ist und wie ungelich mittel si machet 
zwischen got und der sele. wan bekante ich, was das an 
im selber waere, dar umbe das ewige leben tot ist, min 
herze möhte da von brechen : owe , so trete ich niht also 
lihtecüehen sünde. 

Diser grünt wil in allem sinem tuon und län gesehen 
sin und geahtet werden und guot gehebt in allen dingen 
werden und anders minnet noch meinet er niuts in zit noch 
in &\vikeit und des volbringet er in manige wise. der mensche 

schuldiget dicke sich selber, niht das er gebresthaft werde 
gehabt, mfe das er deste befser werde geaht, und das wirt 
bewiset an zwein dingen, das ein ist: swer die gebresten 
von im geloabte, er gsebe sich ir niht schuldig, das ander 
ist : würde er von ieman andern geschuldiget oder gedrücket 
oder umb keinen gebresten gesträfet , er behulfe sich zehant 
und möhte das niht geliden. der mensche tuot dicke snoediu 
und demüetigiu (bl. 305 c ) werk, niht üs wärer diemüetikeit 
noch umbe die tugende, me" das er diemüelig und sin sel- 
bes unahtsam werde gesehen und geliebt, der mensch hat 
ouch dicke senftiu wort und gebcerde, zuht und wandel, da 
er niht anders inne meinet, denne wie er es niht bekenne, 
denne er wil guot schinen und da für gehebt werden, disem 
valschen gründe ist alliu arbeit und diu aller swaersten ding 
ze tuonde oder ze läfsen lihte und geringe, dar inne und da 
mit er mag enpfähen zitlich lop und ruom. und wan er in 
allen dingen doch niht meinet wan sich selber, so ist im 
also pinlich nihts durch got oder nihts durch anders ze tuonde 
oder ze läfsen , denne ob im ßwiclichen dar um niutes solle 
antwurten. 

Nu wil ich für bas sprechen , wä hi man einen bcesen 
grünt solle erkennen, wan der grünt in allen menschen ge- 
lich ist, so ist doch ein mensche swaerlicher da mit besefsen 
denne der ander, und dar umbe tuot ein (bl. 305 d ) mensche 
mö sünde denne der ander, einen boesen grünt sol man be- 
kennen in disen stücken und gebresten. 

Das örste : in sneller bewegunge ze liebe oder ze leide 
(wand das bezeichent einen unstaeten menschen) ; in gröfser 
höchvart (wan diz ist diu würze des grundes aller bösheit) ; 
in trürigkeit von kleiner rüerunge und druckunge , swie diu 
ist; den anvang der dinge ze wifsende oder ze verstände, 
diu dem menschen unbekant sind , also eleliche menschen 
sint, so die hoerent sagen diu ding, diu si dannoch niht 
verstänt noch merkent, so redent si dar zuo, also si ez ze 
gründe verstüenden und westen (wer joch sich selber be- 
hilfet in allen dingen, svvä man in strafet oder im zuo spri- 
chet , er habe reht oder unreht, und sich selben in keinem 
dinge lät undergän, der ist vaste mit disem besefsen) ; in hö- 
her wegunge und schatzunge kleiner tugende und werke, also 

eteliche (bl. 306") menschen sint, swie kleine si ein werk 
getuont, so wifsent si niht, wie sie es sullen genuog gelo- 
ben und vor den liuten geprisen und geschetzen. und dise 
menschen bekennent niht, war uz diz entspringet, wan von 
wellensin sint si geblendet und si machent üz kleinen dingen 
vil und wasnent, diu ding sien als in der grünt zeiget; und 
dise menschen setzent sich selber für ander, die in ungelich 
sint, und si waenent dicke die richesten sin liplich und geist- 
lich, so si niut sint, und dar umbe wasre in not, das si ir 
selber war naemen. wan die menschen, den reht ist, die 
haltent niht von im selber noch von irem tuon und län und 
dunkent sich selber keines guotes wirdig in zit noch in ewi- 
keit. aber dise besefsen gründe wifsent niht, wie si sich 
selber mit allen iren gebresten und bösheit gnuog sullen hoe- 
hen gegen got und gegen den creälüren. und wan (bl. 306 b ) 
disen menschen ir tuon und ir län also wol gevallet und da 
von so vil haltent, dar umbe dunket si, das in got vil schul- 
dig si durch iriu werk und daz er in vil solle tuon und ge- 
ben umb iriu valschiu, unganziu werk, dar inne si doch got 
weder minnent noch meiuent. wan die wile den menschen 
dunket, daz im got ihtes solle umbe sine arbeit tuon und 
län, so er keine widerlegunge sincr werke nach rehte ge- 
minnet. doch swelhe menschen vil bile habent, ez si von 
zorn , hafse , unkiuscheit oder von andern gebrestenlichen 
dingen oder ander menschen wil in im selber rihten , ur- 
teilen und vertüemen und im niemannes tuon noch län wol 
gevallet und alliu ding in das boeste köret, ez si tugent oder 
gebreste, das bezöiget alles eines boesen grundes. swer niht 
von ewigen dingen geloubet und im von gote niht smacket, 
swer keinen begirliehen dingen (bl. 306 c ) wil widerstän und 
allen lust in der tirsten bewegunge volbringet und unlestragt(?) 
und herle und lawe und verdrofsen ist ze widerstände der 
siinde und ze volbringende die lügende, das bezeichent einen 
bncsen grünt, diser grünt ist alliu bösheit und wil doch 
gruntlös guot sin. er gät naht und lag in dem menschen 
lif als ein ber brimmende, wie er sich groefse und lioehe in 
tuon und in län über iederman; und in dunket niht, wie 
icmcn nihtes si denne er alleine, dar umbe drucket er und 
verlücmet iederman. und hier umbe swer diss grundes niht 

war nimt, der tretet den menschen, so er waenet vaste stän 
und waenet es gange im wol. der ime geloset, er hat in 
balde underwiset, daz er waenet me haben denne er immer 
gewinnet, und daz er waenet vil tilgende haben und männek- 
lich übertreffen, wan diser grünt wil me sin denne ieman 
von im gesagen kan, und anders (bl. 306 d ) hat er doch niht 
wellen sin und dar umbe tuot er joch alle bösheit, daz er 
des niht verliere, und suochet alweg, wie er daz behebe. 
disem gründe tuont ouch alle drucke und verkleinunge we\ 
was in indert drucket mit worten oder mit werken, daz halset 
er, da zürnet er, da behilfet er sich selber, wan er wil in 
allen dingen guot sin und gehebt werden , also da bi kunt 
ist. der mensche liuget dicke, daz er sine lüge da mite be- 
decke und daz er wärhaft werde gehebt, der mensche ge- 
lichsnöt dicke und tuot manig valsch, daz er gereht und ganz 
werde gehebt, und also tuot der mensch manige bösheit, daz 
er sich guot bewise. diser grünt suochet sinen lust swie er 
mag und ahtet niht uf kleine sünde oder daz ieman schade 
oder nütze si oder daz gereht oder ungereht si. da merke, 
daz diser grünt (bl. 307*) sich selber alleine minnet und we- 
der got noch die tugend umb einen punclen niht an siht in 
sinem gesuochc. diz wirt da mit bewahret, swaz der mensche 
tugendc sol volbringcn , dar zuo muoz er sich selber mit 
gröfser arbeit twingen und wider disen grünt ellenklichen 
tuon, und noch denne besitzet er disen grünt, als obe er die 
tugende si selber und si volbringe , swie im doch lügende 
widerwertig sien. diser grünt kan joch behclfen und müg- 
licheit vindeu zuo allen dingen, diu im behaglich sint. . waz 
im joch widerwertig ist, swie guot es doch si, er kan es 
wol glösieren, daz es ze miden si. da merke, daz er ie 
das sine suochet in allen dingen und niht anders. 

Diser grünt hat joch vil menschen also besefsen , so in 
kein widerwertikeit zuo vallet von gote oder von den creä- 
türen, es si armuot, eilende, smacheit, Iiden, schade, strafe, 
siechtage (bl. 307 1 ') oder swie si gerüeret werden, so werent 
si sich so grözlichen und gewinnent ein so bitter herze und 
werdent so zornig und so freislich, daz si niht wifsent, wie 
schalklich si es bewisen sullent, und die menschen sint so 
gar überladen mit dem gründe aller bösheit, daz iu ein klein 

druk wirser tuot denne andern menschen siege oder wunden 
tuont. und dise menschen sint unlidig und ungeduldig in 
aller widerwertikeit und mügent wönig undergän gegen gote 
und gegen den cröätüren. si mügent ouch niht liden, daz 
si ieman strafe oder Ifere, wan si wellent über ander men- 
schen sin, und ist doch ein grofsiu blinlheit. die sint in dem 
gründe, daz im ein ding wol gevallet , daz ander übel , und 
daz er das ein hin setzet, das ander her und drüffe oder üf, 
das ander (bl. 307 c ) abe, und daz ist alles valsch und un- 
gereht, wan diser grünt rihtet kein ding als es an im selber 
ist , me swaz in fördert und hoehert, daz lobet er und min- 
net es, aber swaz in drücket und nidret, daz schiltet er und 
hafset das guot ist. diser grünt ist vol valscher behelfe und 
ist gruntlös, wan swie der mensche tuot oder swaz er an 
grifet, es si guot oder bcese, ganz oder unganz, gereht oder 
ungereht, so kan ers alles im selbe in daz beste kören ; aber 
andern köret ers alles in das bceste. also der mensche ele- 
swenne sinen gebresten wil an sehen, zehant behilfet sich 
der grünt also, 'ander menschen hänt ouch gebresten und du 
hast doch die tugent und dise getan und bist niht als vil 
menschen sint und dir ist niht als we also du waenest und 
taete ungerner gebresten als ander menschen,' und also be- 
hilfet und troestet sich selber (bl. 307 d ) der valsche grünt, 
da doch kein trdst ist. dar umbe swa dich diser valsche 
grünt wiset ab gruntlöser vernihtunge und verläfsunge din 
selbes, so mürdet er dich so dus niht weist, wan er ahtet 
niht, daz du niht hast, so eht er im selber einen guten wän 
mag geschö'pfen und gegen den Hüten grofs und wirdig schi- 
nen, das minnet er für got und für alle tugent. nsemist du 
ouch diss grundes niht war, er verzerte alliu diniu werk, 
wan swaz er tuot oder lät, dar inne suochet er niht anders 
denne schinen und gesehen werden von gotte oder von den 
creäturen. er schiltet sich selber, daz er gelobt werde ; er 
schuldiget sich selber, daz er unschuldig gehebt werde; er 
diemütiget sich selber, daz er gehoehet werde; er bcwiset 
gedultikeit, senftikeit, minnesamkcit, maefsekeit, schocne ge- 
ba:rde und wandel und alle tugent, allcz dar umbe daz er 
gelobet und (bl. 308) wirdig und grofs geschetzet werde von 
den liuten. und anders minnet noch meinet noch begert er 

niuts in allem sinem tuon und läfsen. wan diser grünt weil's 
niht von siner bösheit, diu er selber ist: dar umbe dunkct 
in alweg, man tuo im unreht, swä er gestrafet wirt oder ge- 
drücket oder s6 im liden zuo vallet , und dar umbe wil er 
in allen dingen reht hän und guot sin. in dunket ie, daz 
er nihts liden sulle oder nihls schuldig si ze tuonde oder ze 
läl'sen. in danket niht , daz er ie unreht getaute : wan er 
wil, kurzlich geseit, nihtes sin denne gruntlös guot und da 
für gehebt und gesehen werden, swenne diser grünt bewe- 
get und entsetzet wirt, tuost du im niht ze gevallen, und 
twinget und drückest in, er rilltet sich so griulich in dir üf 
mit zorn, halse, mit intrenken , mit freislicheit und mit boe- 
sen bilden und gedenken, daz du denne einem riffian gelicher 
(bl. 308 b ) wirdest inwendig denne einem geistlichen men- 
schen, da vergifset du denne gotes und aller triuwe und 
minne, die er dir ie erzeigte, und aller tugent und alles guo- 
ten willen und fürsatzes und aller geistlichen zühte. acb, 
wie künde es aber der valsche grünt so wol berihten und 
corrigieren , saehe er ander menschen sollichen gebresten be- 
wisen von innän oder von üfsnan : so viele er uf si mit sol- 
lichem hafse und nächrede, als ob er es selber niht vermöhte. 
Dar umbe bedarf der mensche, daz er diss grundes war 
neme , die wile er in dem zite ist , und zuo allen ziten 
twinge und drücke und im abe sterbe in allen sinem ge- 
suoehe. wan swie vil diser grünt gedrücket wirt, so ver- 
dirbet er doch niht ze gründe, die wile wir in dem zite sin, 
wan nieman mag disem gründe in disen ziten ganzlichen ab 
gesterben, wie vil doch der mensche im selber (bl. 308 c ) ufs 
gät oder üfs gegangen hat, wan der grünt stät in uns üf ze 
allen ziten mit minne und mit meinunge sin selbes in allen 
dingen, wan swä er in einem gedrücket wirt oder des sinne 
verliuset, so suochet er einen andern, wan so im under- 
zogen werden zitlichiu ding und in das sine dar inne niht 
lät nemen , so henket er sich an ßwigiu ding und besitzet 
sich selber dar inne als in den zitlichen dingen, wan so er 
dise bösheit niht mag volbringen, so besitzet er die tugent 
mit eigenschaft und wil denne die gewürket hän und dunket 
sich selber denne gar heilig sin, und das bewiset er denne 
mit wandel und mit gebserden und mit grüefsen und er wil 

denne duz man in für einen guoten menseben habe, und swer 
in denne umbe dekeinen gebresten strafte oder in gebreslhaft 
hete, das mühte er in keinen weg (bl. 308' 1 ) geliden noch 
vertragen, wan er wil uoeh denne gröfs gruntlös guot sin 
in uswürkunge siner bosheit. dar umbe ist niht unbillich, 
daz er guot wil sin und gebebt werden in volbringunge der 
tugeude, die doch niht würket, wan er -zuo allen ziten vihtet 
wider alle tugent. so er aber muofs undergän, daz diu tu- 
gent volbräht werde, so nimet er sich ir doch an, als ob er 
si selber volbringe, und wil denne dar inne gesehen und ge- 
hebt werden, daz aber der mensche von im selber und von 
disem gründe niht si noch vermüge denne gebresten und bos- 
heit, daz merke da bi. sol der mensche ein diemüetig werk 
tuon oder einer kleinen sache undergän oder ein gedultikeit 
oder sanflmüetikeit bewisen oder sol er beten, vasten, wachen 
oder siuein naihsten minne erzeigen mit wise, 16re oder rät 
oder hilfe, oder 'sol er sich kiuschlichen (bl. 309 a ) und liiter- 
lichen halten oder wele tugent er sol iieben, dar zuo so 
muofs er alzemäle wider sich selben tuon. solte er aber 
zürnen, hafsen, berihten ander menschen, oder hochvart, un- 
luterkeit, träkeit oder ander gebresten iieben, dar zuo hat er 
grol'se müglicheit, wan er ist diu bosheit selber. 

Doch so der mensche disem gründe ie naeher ab gestir- 
bet, so er im ie bas bekant wirt, und so er in ie bas be- 
kennet und merket in sinem gründe, so der grünt ie sub- 
tillicher und kleinfiicglicher suochet in allen dingen, wan so 
er in groben wirt verstanden und so er das sin dar inne 
niht kan gesuochen , so biulet er sich selber dar s6 behen- 
declichen und subtillichen, daz im das sine volge und er niht 
undergange, daz dicke der mensche warnet wol dar an sin 
und daz in dunket , daz er got lüterliehen meine in allen 
dingen, so er got bi allen sinen tagen einen ougenblik 
(bl. 309 b ) nie hat gemeinet, da merke, wie diser grunl das 
sine in allen dingen suochet und meinet, daz also vil men- 
schen sint, die da wsenent, das si in selber sien üsgegangen, 
die noch einen trit üfser in selben nie kamen und noch sich sel- 
ber in allem irein tuon und lan [sich selber] minnent und mei- 
nent. disiu blinlheit und disiu unbekantnis kumt alliu us disem 
beesen grunde, der üf sich selber alleine gekeret und geneiget 

isl. dar umbe, sol der mensche disem gründe sterben, so muofs 
er im selber uz gän in allen dingen und war nemen, wä er 
sich selben minne und meine in tuon und in län, in lust, in 
enthalt, in ere, in Zartheit, in efsen , in trinken , in ruowe, 
in gemach des libes, von üfsen, in tugenden, in welem tuon 
und getän-häu , in geistlichem tröste , in süfsikeit , in erhne- 
hunge, in angesihl, in vernufl, in begerunge, in widerlegunge 
siner werk : (bl. 309 c ) da sol der mensche im selber sterben 
und alzeniäle üsgän und lernen got alleine minnen und mei- 
nen in allen dingen. 

Nu möhte ein mensche sprechen 'sol ich in allem minein 
tuon und län und in allen dingen alleine das mine suochen 
und mich meinen , wie kan ich denne got minnen und mei- 
nen?' dar zuo sprich ich: kanst und wilt du dich gote 
läfsen in allen dingen, er sol dich wol dar zuo bringen, daz 
du in wirdest luterlichen minnen und meinen, wan so dir 
got euziuhet alle süefsikeit und allen liplichen und geistlichen 
tröst, und so dich dunkel, daz allez din tuon und läfsen 
gölte ungena;me si und unganz und kleines lönes wert si, 
und du warnest, daz dir dar umbe nihtes antwurten sol in 
zit und in ewikeit, und sich dunket, daz du. der beeste mensche 
siest, der in zit ist, und daz dich got und alle creäture stil- 
len vertüemen (bl. 309' 1 ) uud hafsen und dir alle tugende 
widerwertig werdent ze luonde und sweere: da merke, daz 
er sich in allen dingen minnet und meinet und niht anders, 
swenne nu der arme mensche also eilende und arm wirt und 
geläfsen (als in dunket) von gotte und von allen creätüren, 
künde er sich denne geliden und sich gotte diemiieliclichen 
geläfsen und sich an in ergeben und bekennen sinen gebresten 
und daz er von im selber niht enist noch vermag denne 
sünde unde bösheit, und daz er da zuo die tugent üebte und 
volbrajhte und alle minne worhte und von siner armuot we- 
gen die tugent niht abe liefse, so braehtc in got zehant dar 
zuo , daz er in wurde luterlichen minnen und meinen und 
sich sin selbes verzihen. dar umbe so wifsest daz für war, 
alle die wile du daz dine in keinen dingen suochest, minnest 
oder meinest in zit oder in ewikeit und (bl. 310*) die wile 
dich dunket, daz dir gol ihtes solle tuon oder geben umbe 
kein din werk, und die wile du niht mäht geliden, daz man 

dich habe als du bist (daz ist niht denne gruntlös boese), 
und die wile du ieman urabe sinen gebresten hafsest, ver- 
tüemcst oder berihtest, und die wile du got niht minnest in 
hertikeit als in süefsikeil und in armuot als in richluom, 
und die wile du von dir selber und den kleinen dingen, dim 
verstln tuon oder län, ihtes m& haltest denne von einem der 
niht verstäl tuot oder lät, so wart dir nie reht und wurde 
dir selber diser grünt nie bekant. 

Das uns diser grünt also bekant werde und im so ganz- 
lichen ab sterben, daz wir got werden lüterlichen und volkomen- 
lichen loben, minnen und meinen, des helfe uns das 6wige le- 
ben, got der vater und der sun und der heilig geist. amen. 

ALBERTUS SCOLASTICÜS. 

(zu s. 397.) 

Unser Albrecht ist nun in Urkunden aufgefunden, ich hatte 
mich nach Rudolstadt an Hesse, den gelehrtesten kenner der 
älteren thüringischen geschichte, nicht vergebens gewandt, 
der Jechaburger Albertus erscheint zuerst in einem document 
von 1217, welches in dem alten jeehaburgischen copialbuche 
die aufsebrift hat: priuilegium de jure parochiali custorie in 
Jecheburg ac capelle in villa Stoghusen datum per (Sigebo- 
tonem) episcopum ecelesie hauelbergensis , nebst andern zeu- 
gen in folgender Ordnung: Burchardus ibidem (in Jechaburg) 
prepositus. Fredericus decanus. Albertus scolasticus. Thiet- 
marus custos. Wernherus, Hildebrandus et Wernherus ca- 
nonici. Bernardus sacerdos. Absolon subdiaconus. capel- 
lani nostri. milites de Sundershusen. Hartungus scultetus. 
Witego. Bobo. W. . terus (Walterus.) acta sunt hec anno 
dominice incarnacionis m° cc° xvh°. 

Dann in einer Walkenrieder Urkunde von 1218: Bur- 
chardus Dei gratia praepositus Ikeburgensis notum facit, quod 
Sifridus Mogunt. archiepiscopus Friderico abbati ... in 
Walkenrith talem dispensationis gratiam dignatus est im- 
pertiri, ut in parrochiis scilicet Megenstede et Guncerode et 
in capellis suis in Otstede et novali, pastores locare valeant, 
qui salvo diocesani et archidiaconi jure stipendio gaudeant 
honeslo et ipsa ecclesia residuis provenlibus potiatur . . . 



